10 Negara Dengan Purata Populasi Manusia Paling Pendek Di Dunia

Purata ketinggian terendah bermakna purata ketinggian orang dewasa daripada populasi sesebuah negara termasuk kedua-dua jantina dan diambil dari kajian berskala besar serta tinjauan wakil penduduk negara secara keseluruhan.

Dalam negara-negara yang disenaraikan, adalah perkara biasa untuk melihat ketinggian orang dewasa yang lebih pendek daripada ketinggian dewasa yang setaraf dengan norma global.

Bentuk badan yang rendah tidak diberikan piawaian yang tepat namun di negara maju, seorang lelaki yang lebih rendah daripada 162.6 sentimeter dan wanita yang lebih rendah daripada 149.9 sentimeter dianggap sebagai pendek.

Namun, di negara Eropah yang mana individu tinggi menjadi kebiasaan, lelaki yang lebih rendah daripada 170.2 sentimeter dan wanita lebih rendah daripada 157.5 sentimeter dianggap pendek.

Ketinggian dibawah purata dalam kalangan kanak-kanak dan orang dewasa kerap berpunca daripada kekurangan zat makanan.

Walaupun kekurangan ketinggian dikaitkan dengan genetik seseorang atau faktor hormon pertumbuhan manusia, namun faktor kebudayaan dan persekitaran juga memainkan peranan yang penting dalam pertumbuhan, dan kali ini iluminasi.com ingin berkongsi dengan anda 10 negara dengan purata ketinggian paling rendah di dunia.

Nigeria juga berusaha dengan sehabis baik untuk meningkatkan ketinggian purata penduduknya 162 sentimeter termasuk kedua-dua jantina. Rantau Sahel ini sangat kekurangan zat makanan yang menyumbang kepada terbantutnya pertumbuhan rakyat Nigeria.

Statistik menunjukkan bahawa terdapat kira-kira 1.1 juta kanak-kanak kekurangan zat makanan di negara ini yang mana kebanyakannya disebabkan oleh persekitaran yang gersang.

UNICEF terus memantau keadaan di Nigeria, tetapi keganasan sektarian yang berlaku terutama di sepanjang sempadan utara telah mempengaruhi usaha mereka. Faktor lain seperti keadaan alam sekitar yang kekurangan air bersih dan keadaan yang tidak bersih tidak membantu mereka.

Kajian menunjukkan bahawa mereka yang dibawa ke tempat selamat dan bersih, serta diberikan makanan yang bernutrisi tinggi akhirnya mencapai pertumbuhan fizikal yang sihat.

Ini menunjukkan betapa pentingnya kebersihan kepada kesihatan dan pertumbuhan, apabila segala faktor lain adalah sama.

Satu kajian oleh penyelidik Norway menunjukkan bahasa semenjak perang dengan Amerika Syarikat pada tahun 2003 meletus, kekurangan nutrisi meningkat kepada 7%, yang mana sangat tinggi berbanding negara Afirka sub-sahara.

Apa yang dahulunya sebuah negara yang pesat membangun, kini telah menjadi negara dunia ketiga, dengan 400,000 kanak-kanak kekurangan zat makanan menyebabkan peningkatan penyakit berbahaya.

Kira-kira 6.5 juta rakyat Iraq ketika ini mengalami catuan makanan dan ramai di antara mereka memerlukan perubatan. Dengan perang yang berterusan dan konflik domestik, keperluan asas telah diabaikan sepenuhnya, dan kanak-kanak kini mempunyai berat 5 kilogram di bawah tahap normal.

Tidak ketinggalan, Malaysia juga berada dalam senarai negara dengan purata ketinggian terendah, iaitu 159.4 sentimeter. Statistik menunjukkan bahawa 12.5% daripada kanak-kanak di Malaysia mempunyai berat badan di bawah tahap normal, manakalan 400,000 yang lain terbantut.

Angka-angka ini sebahagiannya merangkumi kebantutan pada ketinggian purata rakyat Malaysia dewasa. Faktor persekitaran seperti tahap kebersihan yang rendah, kekurangan bekalan air bersih, perumahan yang tidak betul dan kekurangan makanan menyumbang kepada masalah ini.

Mereka yang terkesan dengan masalah ini adalah keluarga-keluarga yang hidup di bawah garisan kemiskinan.

Vietnam kini sudah beberapa dekat bergelut dengan masalah ini dengan purata ketinggian adalah 158.8 sentimeter. Walaupun negara ini dilihatkan mengalami kemajuan dalam hal ini, kekurangan zat makanan masih berleluasa.

Demografi adalah salah satu faktor yang menyebabkan masalah ini sukar untuk dibasmi, terutamanya dalam masyarakat yang hidup di kawasan gunung terpencil. ChildFund di Vietnam telah membuat langkah-langkah kecil tetapi penting, dalam membantu menyediakan susu kepada kanak-kanak komuniti ini.

Perselisihan dalaman yang berlakusudah pasti memberikan kesan kepada kesihatan populasi negara ini.

Juga berada dalam senarai ini adalah negara dengan populasi kedua tertinggi di dunia, iaitu India dengan purata ketinggian 158.1 sentimeter. Di India, isu-isu kebudayaan dan alam sekitar sering memberi kesan kepada kesihatan kanak-kanak dan seterunya menyebabkan masalah kekurangan zat makanan.

Kajian yang dilakukan oleh Kesihatan Keluarga Negara menunjukkan bahawa 43.5% daripada kanak-kanak India kekurangan berat badan manakala 47.9% pula terbantut. Walaupun angka-angka ini sangat membimbangkan namun ramai di antara mereka mampu meneruskan kelangsungan hidup disebabkan oleh sistem kesihatan yang lebih baik berbanding negara-negara membangun yang lain.

Ibu-ibu kurus yang kekurangan nutrisi dilihatkan mewariskan masalah ini kepada anak-anak mereka yang sudah sedia terdedah.

Dengan purata ketinggian 157.5 sentimeter, Peru berada di tangga ke-5 senara ini. Di Peru, kanak-kanak yang mengalami masalah kekurangan nutrien yang paling kerap berasal daripada masyarakat hutan dan dataran tinggi.

Masalah budaya, kelaparan dan penyakit menjadi faktor penambah kepada masalah ini. Juga, kemiskinan, makanan yang tak selamat dan pengeluaran pertanian yang rendah memberikan kesan kepada masalah kekurangan zat rakyat Peru.

Hasil daripada ini sering menyebabkan berlakunya kebantutan pertumbuhan, pencapaian akademik yang negatif dan produktiviti kerjaya yang rendah. Perkhidmatan kesihatan dan program pemberian makanan di sekolah tidak boleh diakses oleh semua, disebabkan kemiskinan dan demografi.

Ketinggian orang dewasa biasanya ditentukan oleh pemakanan yang baik ketika kanak-kanak, dan kajian nutrisi baru-baru ini menunjukkan kesihatan pemakanan kanak-kanak di Sri Lanka tidak banyak berubah dalam masa 10 tahun yang lalu.

Faktor lain seperti penyakit zaman kanak-kanak juga menyumbang kepada masalah ini. Faktor kebudayaa dan alam sekitar juga mungkin menjadi punca kekurangan zat makanan seperti pemakanan tambahan yang teruk disebabkan oleh sumber makanan tradisional dan masakan yang tidak mempunyai nutrien yang betul.

Obesiti juga disebabkan oleh pilihan makanan yang tak betul dan juga ia tidak membekalkan nutrien yang mencukupi walaupun kandungan kalori adalah tinggi. Anak-anak kaya di Sri Lanka juga mengalami masalah kekurangan nutrisi pada kadar 11.0% dan ibu mereka sendiri merupakan faktor penentu sama ada keperluan nutrisi anak-anak dipenuhi.

Masalah kekurangan zat makanan di Filipina adalah agak teruk yang menjejaskan purata ketinggian orang dewasa, menjadikannya 156.2 sentimeter. Jabatan Pendidikan Filipina baru-baru ini mengeluarkan angka-angka yang menunjukkan 1.8 juta kanak-kanak Filipina kekurangan zat dan ia boleh mengakibatkan keabnormalan seperti terbantut dan ponteng sekolah.

Kajian juga menunjukkan masalah ini sangat lazim ketika tempoh awal kehamilan, di mana ibu hamil tidak dilengkapi secara fizikal untuk melahirkan dan menjaga anak. Hasilnya ialah kemungkinan keadaan ini diulangan dalam generaasi akan datang adalah sangat tinggi. Walaupun program pemberian makanan percuma dilancarkan, namun dana tidak mencukupi.

Penduduk Indonesia termasuk ke dalam senarai antara orang Asia terpendek, dengan purata ketinggian 151.8 sentimeter. Trend ini telah menular dalam generasi disebabkan ramai kanak-kanak di Indonesia kekurangan gizi. Kebantutan dilihat berlaku di banyak negara-negara membangun dan ditunjukkan dalam ketinggian "normal" masing-masing, namun kajian menunjukkan pertumbuhan kanak-kanak dikaitkan dengan pemakanan yang sihat.

Pencapaian pendidikan dan kejayaan kerjaya juga bergantung kepada pemakanan yang baik dan seterusnya membawa kepada pertumbuhan ekonomi yang baik. UNICEF kini menyokong program makanan percuma di Indonesia yang akan membantun menangani masalah ini.

Dan di tangga pertama, adalah negara dari benua Amerika Selatan, iaitu Bolivia yang dipercayai mempunyai populasi dengan purata ketinggian terendah iaitu 151.1 sentimeter. Bolivia merupakan antara negara Amerika Selatan yang paling miskin, dan 1 daripada 3 kanak-kanak di bawah usia 5 tahun mengalami kekurangan nutrisi yang kronik yang kerap menyebabkan saiz badan di bawah tahap normal.

Genetik dan faktor hormon juga dilihatkan sebagai faktor penyumbang, yang mana kanak-kanak perempuan Bolivia lebih terkesan berbanding kanak-kanak lelaki. Statistik kelahiran dari Dewan Bandaraya La Paz menunjukkan 42% daripada bayi juga dilahirkan dengan ketinggian yang kurang. Negara-negara seperti Kanada, Belgium dan Perancis telah melakukan langkah membantu dan menghasilkan program makanan untuk membantu untuk membantu menangani masalah kekurangan zat makanan di Bolivia.


10 Alat Muzik Paling Mahal Di Dunia

Muzik dianggap sebagai salah satu bentuk seni dan hiburan yang tertua di duniaa. Alat muzik telah ditemui sejak beribu-ribu tahun dahulu membuktikan bahawa muzik sangat penting sejak permulaan zaman.

Alat muzik biasanya dijual dengan harga berpatutan supaya mampu dibeli oleh kebanyakan orang untuk belajar. Namun, terdapat beberapa alat muzik yang berharga tak masuk akal kerana beberapa faktor tertentu termasuklah nilai sentimental dan antik, dan iluminasi.com ingin berkongsi dengan anda 10 alat muzik paling mahal dalam sejarah.

Keluarga Gangliano sememangnya terkenal dengan penghasilan biola Neopolitan mereka. Gennaro Gagliano dilahirkan di Naple, Itali dan merupakan anak kedua kepada Alessandro Gennaro.

Beliau mempunyai kedudukan yang menonjol dalam keluarganya kerana penghasilan alat muziknya yang sangat baik dan antara salah satunya adalah Violoncello. Alat muzik ini dianggap hampir sempurna berdasarkan kualiti bunyinya.  instrumennya yang baik, dan salah satunya ialah Violoncello. Ia dianggap hampir sempurna kerana kualiti bunyi.

Pada tahun 2009, Violoncello ini dijual dalam satu lelongan dengan harga RM1.41 juta.

Juga dari Itali, Gasparo Bertolotti merupakan antara salah seorang pembuat biola paling hebat dalam sejarah. Perniagaan pembuatan biolanya berlangsung lebih daripada 50 tahun dan beliau telah menghasilkan pelbagai jenis alat muzik bertali yang berbeza-beza sepanjang kariernya.

Da Salo, yang dipercayai biola kegemarannya, telah dijual dalam satu lelongan pada tahun 2004 dengan harga mencecah RM2.11 juta.

OM-45 De Luxe Authentic 1930 adalah gitar yang sangat terkenal dana menjadi rebutan, hasil keluaran C.F Martin Company. Gitar ini adalah replika model asal, yang mana bahagian belakangnya menampilkan rosewood Brazil dan tong tulen 1930. Replica ini kini dijual pada harga RM390,000.

Namun, versi originalnya dihasilkan pada tahun 1930. C.F Martin hanya menghasilkan 15 gitar dan salah satunya dimiliki oleh bintang muzik country, Roy Rogers. Ia dijual dalam satu lelongan pada harga RM2.16 juta.

Dihasilkan pada tahun 1950, Blackie Stratocaster Guitar milik Eric Clapton menjadi antara salah satu gitar paling terkenal dan diimpikan dalam sejarah muzik. Perjalanan gitar ini bermula apabila Eric Clapton membeli beberapa gitar Stratocaster pada tahun 1970an, ketika ia dijual dengan harga beberapa ribu ringgit sahaja seunit.

Dan gitar yang menjadi kegemaran beliau adalah Blackie. Penampilan terakhir Blackie adalah pada Mei 1991 dan 2004.

Ia dijual oleh Christie Auction House di New York dengan harga RM3.74 juta.

Piano Steinway Z merupakan piano di mana John Lennon mencipta lagu hit klasik yang ikonik, iaitu Imagine. Piano ini dihasilkan pada tahun 1970 dan dibeli oleh pengasas The Beatles ini.

Pada tahun 2000 di sebuah acara lelongan, piano ini telah dibeli oleh George Michael dengan harga RM6.51 juta. George berkata sangat berbaloi dan sepatutnya dipamerkan kepada orang ramai dan bukan disimpaan.

Lady of Tennat adalah antara biola yang antik. Ia dicipta oleh Luthier Anotonio Stradivari dari Itali pada tahun 1699.

Lady Tennant dimiliki oleh beberapa orang sepanjang sejarah. Ia pada asalnyailik Charles Philippe Lafont, seorang pemain biola pada bad ke-19. Selepas kematiannya, pengedar dari London telah membeli biola ini.

Namun, pada tahun 1900, seorang ahli perniagaan dari Scotland membeli biola ini sebagai hadiah kepada isterinya dan memberi nama "The Lady Tennant". Ia dijual pada tahun 2005 dengan harga RM7.9 juta.

Biola Hammer Stradivarius adalah biola dibuat oleh Luthier Antonio Stradivari pada tahun 1707. Biola antik ini dinamakan bersempena pengumpul alat muzik Sweden pada, Christian Hammer yang merupakan pemilik pertama biola ini.

Biola ini dijual pada tahun 2006 dengan harga RM13.8 juta kepada pembeli rahsia yang memecahkan rekod The Lady Tennant. Biola ini telah dipinjamkan kepada beberapa pemain biola untuk persembahan orkestra, termasuklah oleh Kyoko Takezawa.

The Lady Blunt Stradivarius menjadi perhatian media pada tahun 2011 selepas dilelong dengan harga RM62.4 juta, yang paling mahal ketika itu. Ia merupakan milik Stradivarius yang dipelihara selama 3 dekad.

Biola ini dijual untuk membantu tragedi tsunami dan gempa bumi Tohoku pada tahun 2011 dengan hasil bantuan dana Yayasan Nippon. Ia dinamakan bersempena nama cucuk kepada penyair terkenal, Byron, yang dipanggil dengan panggilan Lady Anne Blunt.

Berada di tangga ke-2 alat muzik paling mahal juga merupakan hasil kerja Luthier Antonio Stradivari, iaitu cello yang diberi nama The Duport Stradivarius Cello. Namanya bersempena nama pemiliknya, Jean-Louis Duport.

Cello ini mempunyai lekuk yang masih kelihatan hasil daripada kendalian yang kasar oleh Napoleon Bonaparte. Ia merupakan antara cello Stradivari paling berharga dan dijual kepada Yayasan Muzik Nippon dengan harga RM78 juta.

Dan sekali lagi hasil tangan Antonio Stradivari berada dalam senarai ini, kali ini sebagai alat muzik paling mahal di dunia. Biola MacDonald Stradivarius dihasilkan pada tahun 1719, dan merupakan salah satu daripada dua biola model ini yang ada di tangan pemilik peribadi.

Perbezaan di antara viola dan biola adalah viola mempunyai pitching yang lebih rendah berbanding biola dengan pitching yang besar. Biola ini dinamakan bersempena Baron MacDonald ke-3.

Ia dilelongkan pada harga RM175.4 juta malangnya ia masih belum terjual disebabkan harganya yang terlalu mahal dan tak masuk akal.


21 Gambar Haram Yang Berjaya Diseludup Keluar Dari Korea Utara - Bahagian 3

Seorang jurugambar yang sangat berani telah mengambil risiko ditahan oleh pihak berkuasa Korea Utara dalam usahanya menyeludup keluar satu siri gambar secara rahsia.

Michal Huniewicz mengambil gambar-gambar yang mana beliau tahu Kim Jong-un tidak mahu orang luar melihatnya. Beliau melakukannya dengan menyembunyikan kad memori kamera.

Tidak seperti gambar-gambar yang ditunjukkan oleh agensi media Korea Utara, hasil kerja Michal menunjukkan realiti sebenar kehidupan serba kekurangan rakyat negara ini yang dipimpin oleh seorang diktator.

Michal memasuki Korea Utara melalui China dan dibantu oleh pemandu pelancong, satu-satunya cara yang dibenarkan untuk melawat.

"Saya telah diberitahu bahawa saya akan ditahan jika gambar-gambar seperti ini ditemui oleh pihak berkuasa, namun saya berjaya menyeludup keluar dari negara ini, yang mana adalah sangat tertekan." jelas Michal Huniewicz.

Michal mengambil gambar borang deklarasi kastam ini yang mendedahkan barangan dan item apa yag diharamkan dibawa masuk ke Korea Utara. Jika anda membawa laptop, pegawai akan memeriksa sebarang kandungan kontroversi termasuk filem Korea dan pornografi.

Gambar ini diambil di sempadan di antara Korea Utara dan China. Korea Utara di bahagian kiri dan China di bahagian kanan. Hanya melihatkan gambar ini sudah jelas terlalu banyak perbezaan dari segi pembangunan antara kedua-dua negara berjiran ini.

Ini adalah gambar pertama yang diambil oleh Michal setelah melepasi kawalan ketat kastam di sempadan negara. Gambar dari kereta api ini adalah haram untuk diambil.

Menurut Michal, kedua-dua lelaki yang berada di tepi gerabak kereta api itu sedang menunggu pelanggan untuk membeli najis manusia. Di Korea Utara, disebabkan kekurangan sumber, najis manusia digunakan sebagai baja tanaman.

Kelihatan dua orang tentera Korea Utara yang sedang berbual. Seperti dalam artikel yang lalu, gambar pegawai tentera adalah haram untuk diambil orang luar, sama seperti gambar rakyat berpakaian tidak kemas.

Kelihatan sebuah bas membawa penduduk Korea Utara di luar bandar sedang melintasi jambatan. Penduduk negara ini hanya dibenarkan untuk bergerak dari satu tempat ke satu tempat dalam Korea Utara, jika diberikan permit.

Menurut jurugambar, suasana di stesen kereta api ini kelihatan seperti telah diatur dan dirancang. Ia adalah kerana pada hari tersebut tiada lagi kereta api yang dijadualkan, jadi orang-orang dalam gambar ini tiada arah tuju.

Beginilah keadaan harian kehidupan penduduk tempatan. Jurugambar dan yang lain sering dipintas oleh pemandu pelancong yang mana mereka tak boleh tinggalkan sepanjang berada di sana. Pemandu pelancong juga akan memberitahu anda waktu untuk tidur dan untuk bangun.

Di Korea Utara, tiada butang lif untuk tingkat 5, dan anda boleh ke tingkat tersebut dengan keluar di tingkat 4 dan naik tangga. Pintu lif ini dikatakan hampir selalu ditutup, tapi jika anda berjaya masuk, anda akan dapat lihat ianya dipenuhi poster propaganda.

Kelihatan seorang pelayan wanita sedang membawa botol minuman manakala TV terpasang propaganda Korea Utara. Menurut Michal, mereka hampir tak dapat langsung untuk berkomunikasi dengan penduduk setempat. Kebanyakan pelayan seolah-olah sedikit takut dengan orang luar.

Anda hanya dibenarkan untuk mengambil gambar patung-patung ini jika kedua-dua badan dipaparkan secara keseluruhan. Kelihatan orang ramai dan tentera sedang menunduk hormat kepada patung-patung Supreme Leader mereka.

"Saya hanya mempunyai 15 saat sahaja untuk mengambil gambar kedai ini. Kedai makan ini hanya untuk penduduk tempatan sahaja dan saya dihalau keluar oleh pemandu pelancong selepas mengambil gambar ini, namun dia tak tahu saya berjaya mengambilnya," jelas Michal.

Gambar ini menunjukkan beberapa jenis cenderahati yang boleh dibeli untuk dibawa pulang ke negara anda.

Mungkin gambar ini tidak diharamkan, atau mungkin juga ya. Namun, ada yang baik boleh kita pelajari daripada gambar ini di mana keadaan persekitaran di sini sangatlah bersih dan tiada sampah. Mungkin disebabkan tiada orang tinggal di kawasan ini?

Di Korea Utara, terdapat banyak poster-poster dan papan iklan yang digunakan untuk menampal poster propaganda.

Gambar yang kelihatan seperti diambil pada tahun 1980-an ini menunjukkan beberapa orang penduduk tempatan menaiki bas untuk bergerak.

Gambar ini diambil ketika penduduk Korea Utara dalam perjalanan mereka di dalam bas untuk ke tempat kerja. Kelihatan lelaki ini memandang ke arah kamera dengan pandangan serius.

Kelihatan beberapa orang pekerja sedang membaiki lampu-lampu jalan di bandar sambil berdiri di atas trak merah yang kelihatan sangat ketinggalan zaman.

Sedikit sebanyak realiti kehidupan rakyat Korea Utara yang bagi kita seperti hidup di zaman 1980-an. Penduduk tempatan sedang menunggu kereta api untuk berlalu dan pengawal keselamatan sedang bertugas.


Di Jepun, Wanita Warga Emas Paling Ramai Dipenjarakan Kerana Jenayah

Jepun adalah sebuah negara dengan populasi penduduk tua paling ramai di dunia. Menurut laporan negara ini, hampir 30% daripada populasi Jepun berusia lebih daripada 65 tahun.

Walaupun rahsia umur panjang dan sihat adalah sesuatu yang dilihat sebagai positif, namun hakikat negara yang menghadapi masalah populasi semakin tua, Jepun kini berhadapan dengan masalah ekonomi dan sosial.

Antara salah satu masalah yang diabaikan di negara ini adalah sistem penjara. Seperti yang dilaporkan oleh Bloomberg, hampir 1 daripada 5 populasi di penjara Jepun adalah banduan berusia 65 tahun dan ke atas. Statistik yang sangat mengejutkan ini adalah hasil daripada trend yang pelik yang berlaku sejak kebelakangan ini.

Rupa-rupanya ramai warga emas daripada golongan wanita melakukan jenayah kecil dengan harapan mereka dihantar ke penjara. Mengapa? Ia adalah disebabkan warga-warga tua ini tidak mempunyai hala tuju dan tempat untuk pergi.

Dalam dua dekad yang lalu sahaja, jenayah yang dilakukan oleh mereka yang berusia 65 tahun ke atas adalah 4 kali ganda. Ketika populasi semakin menua, biasanya kewajipan menjaga orang tua jatuh kepada ahli keluarga kerana negara tidak mempunyai sumber untuk menyediakan perkhidmatan penjagaan warga emas kepada populasi yang begitu besar.

Namun, ramai di antara mereka tidak langsung berhubung dengan keluarga mereka, atau langsung tidak mempunyai ahli keluarga yang mana akan menjadi kebiasaaan kerana hanya rakyat Jepun yang ingin berkahwin dan berkeluarga semakin berkurangan.

Malah, lebih daripada separuh warga emas wanita yang berada di penjara tinggal bersendirian, manakala 40% lagi tidak dihubungi oleh ahli keluarga atau saudara-mara.

Dengan harapan ditangkap dan dipenjarakan, jenayah yang paling biasa dan kerap dilakukan adalah mencuri. Di Jepun, wanita tua adalah yang paling teruk dari segi ekonomi dan kewangan, di mana lebih daripada separuh populasi golongan ini hidup dalam kemiskinan, berbanding golongan-golongan lain.

Dan disebabkan ini, ramai yang hidup dalam keadaan pergantungan penjara.

Shiho Fukada, seorang wartawan telah masuk ke dalam penjara yang paling tinggi populasi penghuni dan mengambil gambar-gambar banduan warga emas. Gambar-gambar yang diambil menceritakan keterdesakan wanita-wanita ini yang sangat menyayat hati.

Kesunyian, tiada tujuan, faktor masalah kesihatan dan kekurangan sokongan luar adalah antara sebab-sebab wanita-wanita ini menghabiskan sisa-sisa hidup mereka di sebalik palang besi.

Kedua-dua sistem penjara kerajaan dan swasta masih belum berjaya dalam melancarkan penggunaan progam pencegahan residivisme dan pemulihan. Beban kewangan untuk menguruskan tahanan warga emas juga semakin meningkat.

Bekalan perubatan, penjagaan kesihatan dan semua penambahan kos ini membebankan lagi keadaan kewangan yang mana sudah sedia tinggi. Pada tahun 2016, kerajaan Jepun melaksanakan sistem yang lebih komprehensif untuk memastikan bekas banduan menerima bantuan kebajikan dan perkhidmatan sosial.

Walau bagaimanapun, ia masih sukar untuk mengurangkan kadar yang dipenjarakan, apabila ramai di antara mereka yang ingin dipenjarakan dengan rela hati.


Nitrous Oksida : Gas ketawa 'hiburan' yang kini digunakan dalam perubatan

Sebenarnya ada di antara kita yang pernah menonton filem atau kartun berkenaan dengan gas ketawa. Jika watak tersebut menyedut gas ketawa maka dia akan ketawa terbahak-bahak. Tetapi, adakah anda percaya bahawa gas ketawa itu wujud?

Ya, sememangnya gas ketawa itu wujud. Gas ketawa  dikenali secara saintifik sebagai nitrous oksida. Ia adalah gas yang tidak berwarna dan juga bau ini sering digunakan sebagai ubat penenang. Gas ketawa ini bercampur dengan oksigen dan udaranya dihirup melalui topeng khas.

Anda akan mendapat kesan yang pantas jika menghirup gas ketawa Jika menghirup gas nitrous oksida dalam tempoh satu minit atau lebih pasti diri anda akan mula berasa riang yang menjadikan diri anda tenang, selesa dan bahagia. Sesetengah orang mungkin berasa ianya adalah ketawa dan disebabkan  itu ia dikenali sebagai gas ketawa.

Gas ketawa tidak membuatkan diri anda hilang kesedaran atau tidur tetapi anda akan berada dalam keadaan  sedar. Sekiranya anda diberi gas ketawa oleh doktor gigi untuk di klinik, anda pasti akan sedar tentang apa yang sedang berlaku di sekeliling anda.

Anda juga akan boleh mendengar dan menjawab persoalan tanpa sebarang masalah. Cuma bagi sesetengah orang atau pesakit, mereka akan merasakan kesan terhadap fizikal seperti dihurung semut di tangan dan kaki mereka. Ada juga yang mungkin merasa badannya lebih berat daripada biasa.

Selain berasa santai, anda tidak perlu bimbang tentang prosedur pergigian yang dijalankan kerana anda tidak akan berasa sakit. Gas ketawa mematikan deria tetapi ianya tidak seperti sedatif lain yang kuat. Kesan penggunaan gas ketawa juga akan hilang dengan cepat . Anda akan berasa normal semula dalam masa beberapa minit sebaik sahaja penyedut dikeluarkan. Kesan sampingan sangat jarang berlaku tetapi anda juga yang mengalami loya dan keletihan.

Gas ketawa telah ditemui oleh seorang ahli kimia iaitu Joseph Priestley pada tahun 1771. Ia sebenarnya tidak banyak digunakan untuk tujuan perubatan hingga akhir abad ke 19 dan awal abad ke 20. Namun ia banyak digunakan sejak akhir abad ke 20. Di samping di klinik pergigian, sesetengah hospital juga menggunakan gas ketawa untuk tujuan perubatan.

Ia semakin popular digunakan terhadap wanita yang  melahirkan anak. Daripada menggunakan sedative atau anesthesia yang lebih kuat maka gas ketawa pula menawarkan pengalaman melahirkan anak yang lebih bersifat alami.

Wanita yang menggunakan gas ketawa untuk tujuan beranak melaporkan bahawa ia membantu mereka berehat dan membuat diri mereka berasa tenang. Mereka masih boleh merasakan kesakitan melahirkan anak tetapi kesakitan tersebut agak kurang dan mereka tetap merasa tenang sepanjang kelahiran.

Walaupun penggunaan gas ketawa oleh kaum wanita yang melahirkan anak semakin meningkat di Amerika Syarikat maka ia mula menjadi amalan popular di tempat seperti Finland, Canada, Australia dan Great Britain.

Dikhabarkan bahawa terdapat sebanyak separuh atau lebih wanita menggunakan gas ketawa ketika melahirkan anak. Bagaimana pula penggunaan gas ketawa ini dalam sektor perubatan di Malaysia?


10 Produk Kecantikan Popular Yang Sebenarnya Langsung Tak Membantu

Siapa tak sukakan kecantikan? Ia adalah lumrah manusia, terutamanya bagi kaum hawa. Mereka sanggup menghabiskan wang untuk kelihatan cantik dan mahu mempercayai bahawa produk yang dibeli berkesan dengan baik.

Namun, tak semua produk yang kita bergantung harap, dapat membuatkan anda lebih muda dan cantik. Sesetengah produk dihasilkan oleh pengeluar hanya semata-mata untuk mengaut keuntungan, melihatkan mereka yang bermasalah sanggup melakukan apa sahaja.

iluminasi.com ingin menyelamatkan anda daripada membazir membeli produk yang sia-sia, dan ini adalah 10 produk kecantikan yang langsung tak membantu anda.

Topeng muka yang sangat comel dan lucu ini sangat mudah digunakan, namun dengan harga yang agak mahal, ia adalah tidak berbaloi. Kebanyakan topeng muka ini berfungsi melembapkan wajah anda atau menyerap minyak seperti mana topeng muka yang murah.

Jadi, tak perlu beli topeng yang mahal yang menjanjikan fungsi-fungsi lain.

Semua orang yang mempunyai masalah ini berharap agar krim selulit benar-benar berkesan. Namun semua kajian yang dijalankan membuktikan sebaliknya. Krim biasanya boleh melembutkan kulit da memebrikan kesan jangka pendek, namun realitinya, hanya dua perkara sahaja yang mampu menghapuskan selulit, iaitu pemakanan yang seimbang dan juga bersenam.

Wang yang anda gunakan untuk membeli krim ini sebaiknya digunakan untuk membeli makanan yang berkhasiat.

Selepas krim selulit, ini adalah satu-satunya krim yang mana diharapkan oleh golongan wanita yang bermasalah. Menurut saintis di Food and Drug Administration (FDA) Amerika Syarikat, untuk beberapa dekad, berpuluh-puluh juta ringgit telah dibelanjakan ke atas peranti, krim dan losyen yang diiklankan mampu untuk membersarkan payudara, namun semua wang ini telah dibazirkan begitu sahaja.

Setakat ini, tiada peranti atau sistem bersenam yang mampu menambahkan saiz payudara. Setidaknya, peranti hanya mampu menguatkan dan membina otot yang menyokong payudara, dan dengan bersenam otot-otot ini tidak akan membesarkan payudara.

Sesetengah lip balm boleh menyuburkan kulit yang sangat berharga pada bibir anda, tetapi kebanyakannya mengandungi camphor, fenol dan mentol yang mana semua ini akan hanya mengeringkan kulit anda.

Anda hanya akan berada dalam kitaran yang "ganas", kerana semakin anda menggunakannya, semakin kering bibir anda. Dan semakin kering bibir anda, semakin kuat anda rasa keperluan untuk memakainya.

Adalah lebih baik anda menggunakan minyak zaitun pada bibir yang kering yang akan melegakan, melembutkan, dan melincirkan bibir anda.

Tujuan penggunaan toner adalah untuk membuang segala minyak pada wajah anda, namun apa yang dilakukannya adalah sebaliknya. Kebanyakan toner menggunakan alkohol sebagai bahan utama, yang akan terlalu mengeringkan wajah anda.

Apabila wajah anda menjadi terlalu kering, ia akan memberikan isyarat kepada badan anda untuk menghasilkan lebih banyak minyak, membuatkan penghasilan minyak menjadi terlalu produktif.

Pakar dermatologi mengesyorkan anda membersihkan wajah dengan krim pembersih kerana ia kurang kasar dan mengekalkan pH yang betul pada kulit anda.

Perasan tak anda bahawa harga krim mata adalah sangat mahal, diikuti dengan krim kaki, krim tangan, dan losyen badan adalah yang paling murah? Teknik pemasaran yang dilakukan oleh pengeluar dan pengedar sangat efektif.

Hakikatnya, semua krim adalah sama, hanya pembungkusannya sahaja yang berbeza. Biasanya dan secara logiknya, krim yang lebih mahal ditempatkan dalam pembungkusan yang kelihatan lebih mahal dan ekslusif.

Namun di sebalik "wajah" pembungkusan yang cantik atau tidak, semua krim pelembap berfungsi dengan cara yang sama, dan anda boleh menggunakannya di seluruh bahagian badan anda.

Krim, losyen dan serum yang menjanjikan untuk memulihkan hujung rambut anda dan membuatkannya kelihatan sihat kembali adalah tidak benar. Tiada apa yang mampu memulihkan masalah hujung rambut retak atau mengikat rambut anda secara kekal bersama-sama.

Produk ini mungkin mampu membuatkan rambut anda kembali lekat bersama, memberikan ilusi bahawa masalah anda sudah selesai. Tapi, cuba anda mandi atau sikat rambut anda, pasti rambut anda akan berpecah semula.

Simpan wang anda, atau labur dengan mengguntingkan rambut anda. Ia adalah satu-satunya cara untuk menyelesaikan masalah ini.

Tanda regangan, antara musuh nombor satu bagi kaum hawa. Kebanyakan wanita sanggup melakukan apa sahaja untuk menghilangkannya dan perkara ini diketahui oleh indsutri kecantikan.

Syarikat-syarikat kosmetik mendakwa bahawa krim mereka mampu merangsang pengeluaran kolagen dan menghilangkan tanda regangan. Malangnya, kajian menunjukkan bahawa krim tanda regangan adalah tidak berkesan dan hanya berfungsi secara sementara melembapkan dan menegangkan kulit di sekeliling kawasan tersebut.

Sesetengah kajian menunjukkan bahawa minyak badam pahit mungkin dapat membantu masalah ini. Penyelidikan lanjut mengenai terapi laser menunjukkan ia mampu menjanjikan dalam pengurangan tanda regangan.

Bagi yang selalu mengunjungi kedai kecantikan, pasti anda perasan bahawa terdapat pembersih muka dari harga RM5 hingga RM100, malah lebih mahal. Kebanyakan pakar dermatologi berpendapat bahawa membelanjakan wang yang banyak kepada sesuatu yang hanya digunakan pada wajah untuk tempoh yang singkat adalah sia-sia dan membazir.

Pembersih muka hanya berfungsi sebagai penghapus solekan, minyak dan kotoran, itu sahaja. Jika ada pembersih muka yang menjanjikan lebih daripada ini, ia hanyalah satu penipuan terang-terangan.

Sesetengah pakar mencadangkan supaya anda membelanjakan wang anda yang anda berjimat daripada membeli pembersih muka mahal, kepada berus pembersih elektronik, yang menggunakan getaran ultrasonik membersihkan muka anda dengan perlahan-lahan.

Pori atau liang roma anda sudah ditentukan oleh genetik anda, dan tiada produk yang pernah terbukti dapat mengurangkan saiznya. Produk-produk yang terdapat di pasaran yang mendakwa mampu mengecilkan pori anda adalah palsu semata-mata.

Produk-produk tersebut mengisi pori-prosu secara sementara dengan silikon supaya ia kelihatan seperti hilang.


5 Pasukan Polis Rahsia Paling Ganas Dalam Sejarah

Pasukan polis rahsia telah wujud sejak zaman dahulu lagi, dari Frumentarii zaman Rom Purba sehinggalah zaman pengawasan digital pada hari ini. Dan ketika mereka lebih sering dikaitkan dengan beberapa diktator yang paling dahsyat di dunia, organisasi yang dibiayai oleh negara dengan lesen untuk mengintip ini telah menjadi semakin memualkan yang tidak dapat diterima oleh penduduk dunia.

Lebih daripada seratus pasukan polis rahsia telah ditubuhkan pada abad yang lalu sahaja, termasuklah di Amerika Syuarikat dan Eropah, dan dengan pilihan yang begitu banyak, iluminasi.com ingin kongsikan 5 pasukan polis rahsia yang paling ganas dan jahat dalam sejarah dunia.

Dibawah pentadbiran Francois "Papa Doc" Duvalier dan kemudiannya anaknya Jean-Claude ("Baby Doc"), Haiti adalah tempat yang paling teruk untuk didiami. Kedua-duanya mengawasi pemenjaraan dan pelaksanaan bunuh terhadap puluhan ribu orang awam, satu perkara yang sangat mengerikan memandangkan Papa Doc adalah seorang doktor perubatan.

Sudah tentu mereka tak mampu melakukannya bersendirian. Sejurus selepas berkuasa, Francois Duvalier telah menubuhkan Tonton Macoute, sebuah pasukan polis yang kejam dan dinamakan bersempena Santa Clause yang memakan kanak-kanak dari cerita rakyat Haiti.

Francois juga disokong oleh kerajaan Amerika Syarikat yang membekalkan senjata dan melatih Tonton Macoute untuk melancarkarkan apa yang dikatakan sebagai "keamanan dan kestabilan".

Sepanjang tempoh 27 tahun, Tonton Macoute yang bersenjatakan parang dan topi jerami serta berkacamata, menentang dan menutup mulut pihak pembangkang dengan membunuh orang secara rawak. Cara ini adalah untuk membuatkan orang awam Haiti sangat takut kepada pemimpin mereka yang menjadikan Vodou sebagai agama rasmi.

Mangsa-mangsa dirogol, badan dipotong terburai atau dipukul dengan teruk sekali di tepi jalan dan dibiarkan begitu sahaja hingga mereput, sebagai amaran kepada orang ramai. Antara kekejaman yang paling teruk dilakukan adalah di Fort Dimanche yang juga dikenali sebagai "Auschwitz of Haiti".

Kem ini berada di bawah pengawasan Madame Max Adolphe, iaitu orang kanan Papa Doc dan ketua cawangan wanita Tonton Macoute, iaitu Fillettes Laleau. Antara perbuatan yang paling ganas pernah dilakukan adalah Madame Max Adolphe dikatakan telah memasukkan tikus hidup ke dalam faraj wanita hamil.

Apa yang peliknya adalah ahli Tonton Macoute biasanya tidak dibayar dan sebagai balasan kesetian mereka, ahli-ahlinya boleh melakukan apa sahaja yang diinginkan. Dan bagi kebanyakan rekrut baru, mereka akhirnya menganggap peranan sebagai penindas selepas bertahun-tahun ditindas, sudah cukup sebagai ganjaran.

Bagi Felix Dzerzhinsky, Ketua Jabatan Hal Ehwal Dalam Negeri Kesatuan Soviet, dia seakan tahu apa yang dilakukan ketika menubuhkan Suruhanjaya Luar Biasa Rusia untuk Membanteras Tentangan Revolusi dan Sabotaj, atau singkatannya, Cheka.

Cheka, atau nama panggilannya, Checkits,  adalah perintis kepada polis rahsia telah memperkenalkan sistem penjara Gulag dan pelbagai jenis seksaan yang sangat tak masuk akal. Sebagai penguatkuasa kerajaan Bolshevik yang semakin berkembang, Chekists akan melakukan apa sahaja yang diperlukan untuk mencegah musuh daripada menganjurkan apa-apa.

Menjelang penghujung Perang Saudara Rusia (1918-1921), mereka mempunyai lebih daripada 200,000 ahli dan kemungkinan besar mempunyai jumlah mangsa yang sama.

Cara penyeksaan yang digunakan adalah berbeza-beza dari satu pasukan polis Cheka kepada yang lain. Antaranya termasuklah menggergaji tulang mangsa, menghancurkan tengkorak dengan kejam, menolak mangsa masuk ke dalam tong panas, dan menyiram air kepada mangsa ketika musim sejuk sehinggalah menjadi patung ais.

Di Kharkov, Cheka lebih suka menggunakan "trik sarung tangan", iaitu dengan merebus tangan mangsa dalam air panas dan kulit dikupas. Di Voronezh pula cenderung untuk memasukkan mangsa ke dalam tong yang dipasangkan dengan paku.

Chekists di Kiev pula terkenal dengan memasukkan tikus ke dalam sangkar dan diletakkan atas perut mangsa, dan dipanaskan, membuatkan tikus terpaksa menggigit menembusi perut mangsa untuk terus hidup.

Pada tahu 1922, Cheka akhirnya secara rasminya dibubarkan, namun polis rashia ini tidak dimansuhkan secara sepenuhnya. Fungsinya hanya dipindahkan di bawah kepimpinan yang sama kepada agensi yang kurang menindas.

Tahap efisyen pentadbiran Khmer Rouge oleh Pol Pot yang menakutkan yang menyebabkan terbunuhnya kira-kira 2 juta nyawa di Kemboja iaitu 20% daripada jumlah populasi keseluruhan, memerlukan lebih daripada semangat revolusi.

Bayangan Santebal (penjaga kedamaian) sangat diperlukan oleh rejim ini yang ditugaskan untuk mengukuhkan kuasa, mengutip pengakuan palsu dan menghapuskan semua orang awam. Semua ini dilakukan dengan rekod dicatat dengan terperinci dan teliti.

Satu arkib digital terdiri lebih daripada 100,000 dokumen hanya daripada satu kem tahanan (Toul Sleng), menonjolkan pembunuhan beramai-ramai yang berlaku. Dan dokumen sebanyak ini bukanlah keseluruhan rekod, yang mana sebahagiannya telah musnah.

Toul Sleng adalah "kem kematian" Khmer Rouge yang paling terkenal yang mempunyai 20,000 tahanan (1,500 pada satu masa) di antara tahun 1976 dan 1978. Daripada jumlah ini, hanya 7 tahanan didapati masih hidup dan dibebaskan oleh tentera Vietnam pada tahun 1979.

Dianggarkan seramai 100 tahanan dibunuh setiap hari, yang mana disebabkan oleh kelaparan, lemas atau disiat kulit hidup-hidup. Sesetengah daripada mereka diambil organ tanpa disuntik bius dan yang lainnya dikeluarkan darah secara intravena untuk melihat berapa lama mereka boleh hidup.

Rogol juga menjadi kebiasaan, walaupun ia bertentangan dengan peraturan, dan bayi-bayi mula dipukul hingga mati. Individu yang bertanggungjawab atas semua ini adalah Kaing Guek Eav dikenali sebagai Komrad Duch, seorang guru matematik yang sangat terperinci. Kaing Guek Eav secara rasminya di dakwa atas jenayah perangnya pada tahun 2010 dan dijatuhkan hukuman penjara seumur hidup.

Diberi nama jolokan  "Gestapo Jepun", Kempeitai adalah tersangat kejam, di dalam dan luar Jepun ketika Perang Dunia Kedua, sehinggakan Angkatan Laut Imperial Jepun menubuhkan pasukan polis ketenteraan sendiri, aiitu Tokkeitai, untuk melindungi diri daripada mereka.

Setelah dipilih untuk menjalani latihan berdasarkan kecerdasan minda, kecergasan dan kebolehpercayaan politik, setiap anggota Kempeitai mempunyai kuasa yang luar biasa untuk menangkap dan menahan sesiapa sahaja yang mereka kehendaki, termasuklah individu yang berpangkat lebih tinggi.

Dan sama seperti kod samurai yang mereka berpura-pura mengikutinya, Kempeitai tidak mempunyai sebarang keraguan bergelumang dalam dunia jenayah selagi ianya dapat meneruskan tujuan mereka menakluk subjek dan tahanan Jepun di seluruh Asia Timur hingga berlakunya penyerahan diri yang brutal dan hina.

Sesiapa yang ditahan mereka secara automatiknya dianggap bersalah dan biasanya diseksa sehingga mati. Di Singapura sahaja, Kempetai dianggarkan telah membunuh 20,000 hingga 50,000 "koperasi anti-Jepun", yang terdiri daripada mereka yang mempunyai tatu dan boleh berbahasa Inggeris.

Menurut mangsa yang terselamat, Kempeitai biasanya akan memenuhkan air dalam badan mangsa dan kemudiannya dilompat ke atas perut mereka. Mereka juga menggunakan lidi kayu untuk mencucuk gegendang telinga, membakar anggota sulit, pembunuhan berperingkat dan mengugut untuk membunuh ahli keluarga.

Tak perlu untuk diperkenalkan lagi mengenai Gestapo yang juga dikenali sebagai Geheime Staatspolizei, bermaksud polis rahsia negara oleh Nazi Jerman. Pasukan ini adalah antara polis yang paling terkenal dalam peranan dalam pembunuhan beramai-ramai.

Werner Best, ketua pentadbiran Gestapo, menyifatkan organisasi ini sebagai "doktor kepada badan kebangsaan Jerman" yang ditugaskan untuk mencari "kuman yang merosakkan" dan "menggunakan segala cara untuk menghapuskannya".

Namun, seperti doktor-doktor lain, organisasi ini hanya boleh dilihat oleh mereka yang sangat "sakit". Pada awalnya, Gestapo hanya mencari "virus" politik termasuklah ahli parti pembangkang, gerakan revolusi dan yang berkaitan. Namun, mereka kemudiannya memasukkan "kutu-kutu" seperti orang Yahudi, gipsi, orang Slavik dan homoseksual.

Antara salah satu kaedah diagnosis Gestapo yang paling dahsyat adalah menghancurkan testis suspek dan mangsa yang mengakui jenayah mereka dihantar ke kem tahanan untuk mati.

Kecekapan dan kesempurnaan Gestapo dalam membunuh "toksin" terutamanya di wilayah yang baru ditakluk adalah disebabkan oleh bantuan orang lain. Pasukan polis tempatan, pekerja pos, penjawat awam, pngawal keselamatan kereta api, agensi perisikan dan juga pemberi maklumat awam mempunya peranan dalam Gestapo.

Di Vichy France pada tahun 1943, satu organisasi baru, Milice Francaise (militia Perancis), ditubuhkan untuk membantu Gestapi dalam menindas French Resistance. Salah satu ruang penyeksaan yang paling terkenal sebenarnya terletak berdekatan dengan Menara Eiffel, Paris. Dengan dinding kalis bunyi, mangsa dibakar hidup-hidup sehinggalah hanya kesan tapak tangan mereka pada dinding sahaja yang kekal.

Namun, sepanjang pemerintahan keganasan mereka, agen Gestapo percaya bahawa kerja yang mereka lakukan adalah untuk kebaikan, seperti mana-mana doktor yang lain. Malah, Reichsführer-SS Heinrich Himmler, individu yang bertanggungjawab membantu menubuhkan Gestapi, memuji atas keupayaan mereka untuk berhadapan dengan terlalu banyak mayat, dan kekal sehingga ke saat akhir.


Sejarah Bagaimana Baju Dalam Wanita Dicipta

Baju dalam wanita juga dikenali sebagai coli, bra atau sarung payudara. Suatu masa dulu, penggunaan baju dalam atau 'bra' tidaklah begitu meluas.

Ini kerana sebelum baju dalam menjadi popular seperti ketika ini, wanita-wanita zaman dahulu lebih ramai yang mengenakan korset, sejenis bengkung yang bukan sahaja menutupi buah dada malahan mampu mengetatkan pinggang bagi menampakkan ukuran badan yang lebih mengancam.

Sejarah baju dalam memang bermula dengan pengenalan korset. Bagaimanapun, tahukah anda bagaimana baju dalam, coli atau bra yang kita kenali sekarang berjaya menggantikan korset yang boleh memudaratkan kesihatan?

Pemakaian korset mula popular semenjak abad ke 16, selepas diperkenalkan di Perancis. Wanita-wanita di Perancis melihat pemakaian korset sebagai satu kaedah paling mudah untuk menonjolkan buah dada mereka supaya 'terkeluar' dan mendapatkan bentuk badan yang diidamkan wanita waktu itu.

Korset pada zaman tersebut diperbuat daripada kayu atau tulang ikan paus yang dijahit ke dalam fabrik yang dipilih. Ini membuatkan setiap korset yang ada mempunyai bentuk yang keras dan pemakaiannya pasti akan membuatkan kaum wanita tidak merasa selesa.

Bagaimanapun, korset bertahan lama sebagai salah satu aksesori wajib bagi kaum wanita selama lebih 400 ratus tahun. Hanya pada abad ke 19, pemakaian korset mula digantikan dengan pemakaian bengkung yang dinamakan 'girdle' yang mempunyai bentuk yang lebih lembut dan selesa untuk dipakai.

Pemakaian korset menjadi lebih popular selepas bentuknya dipecahkan kepada dua, berbanding satu unit yang bercantum sebelum ini, pada tahun 1869. Kini bahagian atas penutup dada dan bahagian bawah penutup pinggang dijual secara berasingan. Walaupun begitu, rupanya tetap lebih mirip kepada sebuah korset yang dikenali sebelum itu.

Rasanya kita semua sudah tahu perkataan bra sebenarnya berasal daripada perkataan 'brasierre.' Perkataan itu diperkenalkan pada tahun 1902 dan diambil dari Bahasa Perancis yang membawa maksud 'pelindung bahu.' Hanya pada 1907, perkataan itu mula popular di kalangan pengguna Bahasa Inggeris selepas digunakan dalam majalah Vogue, yang cukup popular di kalangan wanita zaman tersebut.

Atas populariti perkataan itu, pihak Oxford akhirnya memasukkan perkataan 'brasierre' secara rasmi ke dalam daftar kata mereka pada tahun 1911. Ini menjadikan perkataan 'brasierre' dalam Bahasa Inggeris mula membawa maksud 'pakaian yang mengikut tubuh badan yang dipakai untuk menyokong buah dada wanita.'

Walaupun bahan fabrik yang digunakan ketika itu semakin lembut serta semakin selesa dipakai, buatan sesebuah brasierre ketika itu masih lagi memerlukan 'tulang' yang keras dan menyebabkan ketidak selesaan pada wanita.

Pada usia 16 tahun di tahun 1910, Mary Phelps Jacobs perlu menghadiri sebuah majlis rasmi yang memerlukan dia memakai brasierre yang pada ketika itu, tetap sebuah korset keras. Oleh kerana buah dada Mary agak besar, korset yang dipakai menyebabkan dadanya sakit.

Korset yang dipakai juga mampu dilihat terkeluar pada pakaian gaun yang akan dipakainya. Bagi menyelesaikan masalah itu, Mary mengambil dua helai sapu tangan dan riben yang diperbuat dari sutera, kemudian menjahitnya menjadi sehelai pakaian dalam yang mampu menyokong buah dadanya, tanpa membataskan pergerakannya.

Ciptaan secara tak sengaja Mary pada ketika itu membolehkan dia menari dengan lebih bebas tanpa rasa sakit dan ini menimbulkan tanda tanya pada wanita-wanita lain, yang menghadiri majlis tersebut. Keesokannya, Mary mengajar wanita-wanita yang berminat dengan ciptaan ringkasnya itu.

Selepas ditawarkan wang oleh wanita yang ingin membeli rekaannya itu, Mary tahu dia ada peluang yang besar untuk meniagakan ciptaannya, jadi dia memfailkan paten penciptaan 'brasierre' moden pertama dunia pada tahun 1914.

Perang Dunia Pertama yang mula berlaku pada tahun 1914 sehingga 1918 di antara Pihak Bersekutu dan Kuasa Tengah, selepas terbunuhnya Archduke Franz Ferdinand boleh dikatakan membantu perniagaan Mary.

Pada ketika itu, walaupun perniagaan Mary sudah mula berkembang namun ciptaannya masih terpaksa bersaing dengan pakaian berbentuk korset dan girdle yang dipakai kebanyakan wanita. Korset dan girdle pada waktu itu, telah pun dimodenkan dan bahan seperti tulang ikan paus yang diguna sebelum itu, telah pun digantikan dengan besi.

Ekoran perang yang melanda dunia ketika itu, Amerika Syarikat mengalami masalah kekurangan bahan besi untuk dijadikan perkakasan perang seperti peluru dan perkakas lain. Bagi membantu mengatasi masalah kehabisan bahan besi ini, kerajaan Amerika Syarikat melalui US War Industries Board melakukan satu tindakan drastik.

Pada tahun 1917 semasa Perang Dunia masih berlangsung, mereka melarang golongan wanita ketika itu membeli korset yang masih dijual, supaya bekalan besi yang diguna dalam korset dapat disalurkan kepada pembuatan barangan perang. Ekoran larangan ini, kaum wanita terpaksa mencari alternatif lain untuk menyokong payudara mereka dan pilihan mereka adalah rekaan brasierre yang diilhamkan oleh idea Mary Phelps Jacobs.

Larangan pembelian korset itu membantu mempopularkan penggunaan 'bra' di kalangan wanita ketika itu dan berjaya mewujudkan bekalan besi sebanyak 12,700 kilogram yang dapat digunakan untuk membina peralatan perang seperti kapal dan peluru. Tidak disangka-sangka juga selepas semakin ramai wanita menyedari mudahnya mereka bergerak ketika bekerja semasa memakai bra berbanding korset, penggunaan korset semakin lama semakin pudar popularitinya.

Selepas perang dunia tamat, wanita zaman tersebut terus mengamalkan pemakaian bra atau baju dalam yang jauh lebih menyenangkan mereka. Tradisi itu diteruskan dengan pengenalan sistem ukuran bra pada tahun 1932 yang memperkenalkan pada kita ukuran menggunakan huruf A,B,C dan D dan penggunaan fabrik elastik yang mengikat bra pada tubuh pada pertengahan tahun 1930-an. Penggunaan wayar dalaman atau 'underwire' bagi mengukuhkan struktur penyokong buah dada pada bra diperkenalkan pada tahun 1937.

Walaupun majoriti masyarakat dunia masih lagi meneruskan pemakaian bra yang dicipta hampir 100 tahun lalu, populariti bra kini sedang berdepan ancaman kumpulan wanita yang mahu memperjuangkan kebebasan sepenuhnya  cara wanita berpakaian.

Kumpulan ini yang berpendapat wanita sepatutnya tidak 'dikurung' atau 'diikat' dengan menggunakan bra atau korset (yang masih lagi diamalkan pada waktu tertentu) dan sepatutnya dibenarkan untuk membiarkan sahaja buah dada mereka bergantung-gantungan tanpa penyokong, mengikut pendapat wanita itu.

Malahan lebih teruk lagi, ada juga kelompok wanita yang mahukan kebebasan sepenuhnya untuk mereka menayangkan puting payudara , sama seperti lelaki. Gerakan seperti Free the Nipple dan Topfreedom merupakan dua kumpulan terbesar yang mahukan perubahan drastik masyarakat dunia, dalam cara kita melihat status buah dada. Sambutan-sambutan seperti Go Topless Day kini sudah menjadi satu perayaan tahunan yang diadakan setiap tahun, serta disambut jutaan wanita seluruh dunia.

Pemakaian korset perlu mengambil masa beratus-ratus tahun sebelum menjadi satu kebiasaan, sebelum digantikan dengan pemakaian bra yang mengambil belasan tahun untuk benar-benar popular.

Kami tidak tahu adakah gerakan-gerakan anti-bra ini benar-benar boleh mengubah budaya pemakaian wanita di seluruh dunia. Agak aneh juga sekiranya 5 tahun lagi, kami terpaksa pula menulis artikel 'mengapa kaum wanita berhenti memakai baju dalam'.

Harapan kami, kita di Malaysia tak sampailah ke tahap itu.


5 Pemain Ping Pong Paling Power Dalam Sejarah

Sukan ping pong atau dalam bahasa Inggerinya, table tennis adalah antara yang paling popular pada masa kini. Ia dimainkan antara dua pemain atau antara dua pasangan dengan memukul satu bola ringan di atas meja yang dipisahkan dengan jaring.

Permainan ini dicipta oleh firma Inggeris J. Jaques aand Son pada akhir tahun 1800-an.

Sukan ini ditadbir oleh Persekutuan Ping Pong Antarabangsa (ITTF) yang ditubuhkan pada tahun 1926. Kini ITTF mempunyai 220 negara anggota namun kebanyakan pemain yang menonjol datang dari timur, terutamanya China.

Sejak tahun 1988, ping pong diiktiraf sebagai sukan rasmi di sukan Olimpik. Dengan ini, perkembangan sukan ini kini telah tersebar di seluruh dunia dan iluminasi.com ingin berkongsi dengan anda 5 pemain ping pong yang paling hebat sepanjang zaman.

Dianggap oleh ramai sebagai pemain ping pong paling lengkap sepanjang zaman, gaya permainan Kong Linghui seolah-oleh bercorak seperti pemain hebat 90an iaitu Jan-Ove Waldner dan Jorgen Persson.

Kong bertanding dalam tiga Sukan Olimpik iaitu dari 1996 hingga 2004. Beliau memenangi pingat emas dalam kategori beregu di Olimpik 1996 berpasangan bersama Liu Guoliang.

Empat tahun kemudian, Kong memenangi pingat emas dalam kategori perseorangan dan perak bersama Liu bagi kategori beregu. Ini menjadikannya pemain ketiga untuk mencapai karier Grand Slam (Menang ketiga-tiga kejohanan utama dunia iaitu Olimpik, Piala Dunia dan Kejuaraan Dunia)

Dalam Olimpik 2004, Kong berpasangan dengan pemain baru namun disingkarkan pada peringkat ke-3. Kong dianggap sebagai salah seorang pemain ping pong terbaik dan kini memegang jawatan sebagai Ketua Jurulatih Pasukan Wanita Kebangsaan China.

Liu Guoliang adalah pemain ping pong ke-2 dunia yang berjaya mencapai karier Grand Slam. Beliau juga merupakan atlet ping pong yang sekurang-kurangnya memenangi satu gelaran dalam setiap kejohanan utama antarabangsa, termasuklah Kejohanan Dunia, Piala Dunia dan Sukan Olimpik.

Liu bersara selepas musim 2001 dan dilantik sebagai ketua jurulatih pasukan Ping Pong Nasional Lelaki China ketika hanya berusia 27 tahun yang menggondol pingat emas dalam Sukan Olimpik Musim Panas 2008.

Abang Liu Guoliang iaitu Lui Guodong adalah bekas ketua jurulatih Pasukan Ping Ping Nasional Wanita Singapura dan kini menjadi ketua jurulatih Pasukan Ping Pong Indonesia.

Zhang Jike memenangi Kejohanan Ping Pong Dunia (WTTC) pada tahun 2011 dan kemudiannya pingat emas dalam sukan Olimpik London 2012. Zhang terus memenangi WTTC pada tahun 2013 dan juga Piala Dunia pada tahun 2014.

Sehingga 2016, Zhang Jike dan Ma Lin adalah satu-satunya pemain ping pong yang telah memenangi lima gelaran utama dunia. Dikenali dengan kekuatan mentalnya dan kebolehan beraksi di bawah tekanan, Zhang telah memikat penonton dengan keupayaannya memenangi mata-mata yang sangat penting.

Zhang juga merupakan pemenang pingat emas di sukan Olimpik 2012 dan pemenang pingat perak di Olimpik 2016, tewas kepada Ma Long. Zhang Jike juga memenangi 2 kali dalam Kejohanan Dunia dan Piala Dunia.

Sepanjang kariernya, Zhang telah memenangi sebanyak 6 kali dalam Pro Tour. Rekod yang paling hebat dicatatkan Zhang adalah pemain paling cepat mencapai gelaran karier Grand Slam pada rekod 445 hari dan pemain paling hampir untuk memperoleh karier Grand Slam kedua.

Jan-Ove Waldner adalah pemain ping-pong paling berjaya dalam sejarah, yang bukan berasal dari China dan satu-satunya atlet bukan dari China dalam senarai ini. Ramai yang menganggap beliau sebagai pemain terbaik sepanjang zaman disebabkan oleh tempoh permainannya dalam sukan yang memerlukan koordinasi mata.

Pada tahun 2010, Jan-Ove telah memenangi gelaran Sweden ke-9, menentang lawan yang dilahirkan pada tahun yang sama ketika beliau memenangi kejuaran Sweden pertamanya. Jan-Ove bermain di peringkat elit sehingga tahun 2016 dan bermain menentang pemain yang dilatih oleh bekas lawannya dahulu.

Tahap ketahanan beliau dalam sukan ini membolehkan Jan-Ove memperoleh nama gelaran "Evergreen Tree" di China. Jan-Ove juga adalah antara salah satu daripada 7 pemain yang bermain dalam lima sukan Olimpik sejak sukan ping pong dimasukkan ke dalam kejohanan itu.

Beliau memenangi emas dalam Olimpik pada tahun 1992 dan perak pada tahun 2000. Jan-Ove adalah pemilik kepada 11 pingat Kejohanan Dunia yang merangkumi dua emas perseorangan. Tak cukup dengan itu, beliau juga merupakan atlet yang memenangi 3 pingat emas di Kejohanan Eropah 1996, memenangi emas kategori keseorangan, beregu dan berpasukan.

Dan tak lain tak bukan, tempat pertama senarai pemain ping pong paling power sepanjang zaman adalah Ma Long. Ma Long adalah pemain lelaki nombor satu dunia yang paling lama memegang takhta itu. Sehingga Disember 2017, beliau memegang ranking nombor 1 dunia Persekutuan Ping Pong Antarabangsa selama 64 bulan berturut-turut dari Mac 2015.

Ma Long merupakan pemain lelaki pertama yang berjaya memenangi setiap gelaran perseorangan ping pong dan atlet ke-5 yang memenangi karier Grand Slam. Beliau juga memenangi Kejohanan Jelajah Dunia ITTF sebanyak 5 kali berturut-turut, termasuklah rekod tanpa kalah sebanyak 35 set.

Pada tahun 2014, Ma merupakan Juara Dunia Asia dan Dunia, memenangi pingat emas di sukan Olimpic Rio Brazil pada tahun 2015 dan Kejohanan dunia pada 2017. Beliau juga memenangi dua kali Piala Dunia, 24 kali Jelajah Dunia ITTF, 5 kali Jelajah Dunia Akhir ITTF, dan pingat emas Sukan Asia 2010.

Dan juga, Ma Long adalah pemain termuda dalam senarai ini yang berusia 29 tahun.


Apa Akan Terjadi Sekiranya Lautan Menjadi Kering?

Permukaan bumi terdiri daripada 71% air, yang bermaksud kita hanya mempunyai 29% daratan untuk hidup di atasnya. Air adalah bahagian yang sangat penting kepada hidupan di bumi.

Ia merupakan habitat kepada antara 1 hingga 10 juta tumbuhan dan spesis hidupan laut yang bergantung kepada air untuk terus hidup. Dan spesis-spesis ini pula menyokong hidup manusia sebagai sumber makanan kepada populasi di seluruh dunia.

Dengan pentingnya air dan lautan, apakah yang akan berlaku jika ianya tiba-tiba lenyap dari bumi?

Perubahan yang paling ketara dapat dilihat secara serta merta adalah ruang yang sanga luas terbentang di mana terletaknya sumber air sebelum ini.

Tanpa laut, 71% daripada permukaan bumi akan menjadi satu kawasan gaung yang tersangat luas. Gaung-gaung ini akan kelihatan sangat dalam di beberapa kawasan sehinggakan ia seperti anda melihat bumi daripada pandangan atas kapal terbang.

Malangnya, kita tak ada banyak masa untuk mengagumi pemandangan baru ini. Ia kerana lautan berperanan dalam beberapa perkara penting dalam hidup kita, dan dengan kehilangan lautan, perkara buruk akan berlaku.

Antara faktor yang perlu difikirkan adalah 70% daripada kandungan oksigen bumi dihasilkan oleh tumbuhan laut, jauh lebih banyak daripada yang dihasilkan oleh tumbuhan darat.

Laut tiba-tiba lenyap, segala hidupan ini juga akan turut lenyap. Ia bukan sahaja akan mengurangkan jumlah oksigen di atmosfera secara drastik, ia juga memberikan impak kepada bumi untuk memproses karbon dioksida yang berlebihan.

Oleh sebab karbon dioksida sudah menjadi penyebab kepada perubahan iklim dunia, kemerosotan tahap pemprosesan karbon dioksida akan menyumbang kepada pemanasan bumi pada kadar yang sangat cepat.

Selain menjadi sumber kepada oksigen dan membekalkan makanan kepada 3.5 bilion manusia, air juga memainkan peranan penting dalam mengawal selia suhu bumi. Kawasan perairan yang besar seperti lautan adalah medium yang sangat efektif dalam menyerap dan mengedarkan radiasi matahari.

Peredaran arus iaitu pergerakan air suam dari tropika ke utara dan selatan dan membawa air sejuk kembali ke khatulistiwa membolehkan tenaga haba diedarkan mengelakkan kawasan-kawasan di bumi daripada menjadi terlalu panas atau terlalu sejuk untuk menyokong kehidupan.

Kewujudan lautan juga membenarkan berlakunya apa yang dipanggil sebagai kitaran air. Pergerakan air dari laut ke awan biasanya bergerak dalam jarak yang jauh sebelum jatuh ke tanah atau kembali ke laut sebagai hujan. Seperti pergerakan arus, kitaran air juga membekalkan lebih banyak pengagihan haba.

Tanpa lautan, semua ini akan lenyap. Dan dengan ketidakhadiran hujan, kebanyakan kawasan di bumi akan bertukar menjadi padang pasir. Pokok, tumbuhan dan rumput menjadi sangat kering sehingga menyebabkan kebakaran yang luas antara benua, membunuh berjuta-juta makhluk termasuk manusia.

Dan apabila berlakunya kebakaran besar-besaran yang menghasilkan karbon dioksida, dan ketiadaan hidupan laut untuk memproses karbon dioksida kembali kepada oksigen, peningkatan suhu bumi akan menjadi semakin pantas dengan peningkatan gas rumah hijau dan memerangkap sinaran matahari.

Satu kajian mencadangkan bahawa suhu purata bumi akan meningkat sehingga 67.2 darjah celsius, yang memaksa seluruh populasi dunia berhijrah ke Antartika.

Bagi mereka yang bernasib baik berkesempatan untuk berhijrah ke Antartika, suasana di situ tidaklah begitu baik. Dengan suhu bumi yang sentiasa meningkat, manusia akan menghabiskan banyak masa membina kediaman bawah tanah dan menyimpan ais, glazier dan salji sebelum ia cair dan tersejat.

Sudah tentunya pembinaan kediaman bawah tanah ini boleh dilakukan jika mereka yang berpindah ini membawa alatan pembinaan dan bekalan lain yang diperlukan.

Walaupun ia adalah mustahil, anggap saja kita berjaya membina rumah bawah tanah ini yang mampu menyelamatkan beberapa ribu orang, namun bolehkan kita meneruskan kelangsungan hidup untuk jangka masa panjang?

Mungkin tidak. Di daratan ketika ini, semua hidupan telah mati dan kebakaran sangat berleluasa menyebabkan manusia tak boleh bernafas.

Dengan tiada kemungkinan untuk kembali ke daratan dengan selamat dan tiada cara untuk memulakan semula kitaran karbon dioksida, apa yang kita mampu lakukan adalah melihat bekalan kita semakin berkurangan dan akhirnya tiada apa lagi yang tingga, menunggu untuk mati.

Jadi, dunia tanpa lautan adalah mustahil untuk kita hidup. Kita bernasib baik kerana lautan tak akan ke mana-mana dalam masa terdekat ini. Jadi, sayangilah lautan ketika ia masih ada.


8 Pekerjaan Yang Tak Mungkin Diambil Alih Oleh Robot

Dengan teknologi yang semakin canggih saban hari, tak mustahil bahawa satu hari nanti kerja-kerja yang dilakukan oleh manusia pada hari ini, akan digantikan oleh robot atau lebih tepat, Artificial Intelligence (AI).

Antara pekerjaan-pekerjaan yang sangat berisiko dalam hal ini termasuklah penyambut tetamu, perkhidmatan curier dan banyak lagi. Malah, di gudang milik Amazon.com, segala kerja menyusun produk dilakukan oleh robot.

Namun, secanggih mana pun sesuatu teknologi, ia tak akan pernah dapat menggantikan manusia 100%. iluminasi.com kongsikan antara 8 pekerjaan yang tak akan mampu diambil alih oleh robot.

Salah satu perkara yang tak dimiliki oleh AI adalah menunjukkan rasa empati, iaitu keupayaan untuk memahami dan berkongsi perasaan dengan orang lain. Dan disebabkan AI bukan manusia, amat sukar baginya untuk memahami perasaan manusia, apatah lagi member nasihat.bagaimana

Sebagai contoh, Chatbot tidak melepasi Ujian Turing, satu ujian keupayaan mesin untuk mempamerkan tingkah laku pintar yang bersamaan dengan manusia. Ini membuktikan bahawa AI tak dapat berkomunikasi seperti mana manusia berkomunikasi.

Alexa dan Siri juga tak mampu memahami sesetengah daripada pencarian yang dilakukan. Jadi, adakah anda mahu sistem-sistem ini untuk memberikan nasihat kepada manusia? Mustahil.

Tak dinafikan bahawa AI telah menembusi masuk ke bidang perubatan. Mungkin satu hari nanti, kita boleh mendiagnosis penyakit hanya dengan mengambil gambar menggunakan telefon pintar. AI akan memproses pangkalan data gambar dan membandingkan jika gambar anda mempunyai persamaan dengan gambar lain. Dengan serta merta anda boleh tahu apa penyakit yang anda hidapi.

Malah, kini sudah terdapat program yang wujud bagi memeriksa barah kulit, dan juga mesin memeriksa penyakit diabetis mata. Degupan jantung yang tidak teratur juga boleh diperiksa menggunakan jam khas, dan tahun demi tahun, semakin banyak masalah kesihatan boleh didiagnos dari rumah sahaja.

Manusia masih memerlukan komunikasi antara manusia mengenai kesihatan dan badan mereka kerana rasa tanggungjawab wujud jika berlaku apa-apa kesilapan. Juga, dalam bilik pembedahan, jika berlaku apa-apa kesilapan, anda perlukan pakar bedah yang boleh mengendalikannya secara spontan, bukannya sistem komputer yang hanya tahu melakukan perkara yang diprogramkan sahaja.

Dalam bidang muzik, AI kini sudah mampu menghasilkan pelbagai jenis muzik yang sangat menarik. Di Jepun, syarikat Cypton Future Media telah menghasilkan muzik menggunakan alat yang dicipta oleh Yamaha iaitu Vocaloid 2, Vocaloid 3 dan Vocaloid 4 dalam menghasilkan muzik.

Sambutan yang diterima sangatlah hantar sehinggakan tiket konsertnya habis dijual. Jika ini berterusan, mungkin satu hari nanti Anugerah Juara Lagu akan disertai oleh beberapa robot,kan?

Namun, kita harus mengakui bahawa seni adalah sesuatu perkara yang unik kerana ia dihasilkan melalui naluri manusia. Jika hanya sesetengah manusia sahaja yang mempunyai bakat untuk menghasilkan muzik, bagaimana pula untuk mencipta robot yang mempunyai kemahiran ini?

Penulis tak rasa robot mampu menulis lagu seperti "Jampi" dan "Aku Cinta".

Anda mungkin pernah melihat robot pengawal keselamatan yang dikeluarkan oleh Knighscope yang ditugaskan mengawal pasaraya. Namun keberkesan robot-robot ini diragui. Menurut pencipta robot ini. orang ramai akan berkelakuan lebih baik kerana diperhatikan oleh robot-robot ini.

Namun, ia dilihatkan sebagai sesuatu yang tidak efektif dan ramai yang mempercayai "Robocop" seperti ini tidak akan berkesan. Realitinya, manusia sememangnya tak akan boleh menghormati dan ditangkap oleh robot.

Di Universiti Jiao Tong Shanghai, satu program telah dicipta yang menggunakan pengesan muka untk menentukan sama ada seseorang itu penjenayah atau tidak.

Mereka menggunakan ciri-ciri muka seperti parut, ekspersi wajah dan lengkungan bibir. Program ini menerima kritikan yang sangat teruk mengatakan ia langsung tak masuk akal kerana hanya disebabkan seseorang itu mempunyai parut, tak semestinya mereka adalah penjenayah.

Lagipun, melihatkan dari segi fizikal, anggota polis haruslah tangkas dan berkeupayaan untuk menangkap pesalah, yang mana robot tidak mempunyai ciri-ciri ini.

Setiap hari, Mahkamah Hak Asasi Manusia Eropah mendapat begitu banyak aduan disebabkan kes-kes tertunggak. Ia adalah tidak mungkin untuk membicarakan semua kes di mahkamah secara serentak.

Jadi, pada tahun 2015, University College London menghasilkan satu algoritma yang dapat meramalkan keputusan kes dengan ketepatan 79%, yang membantu mereka mengurangkan waktu bekerja manusia dalam menyusun kertas kerja dan membicarakan kes-kes.

Namun, sama seperti doktor, ia tak bermakna robot boleh menggantikan seorang hakim. Dalam tugasan sebagai hakim, rasa empati yang ada pada manusia berfungsi sebagai peranan penting dalam menentukan keputusan sesuatu kes.

Sebagai contoh, seorang ibu miskin yang mencuri sebuku roti pastinya dikenakan hukum lebih ringan daripada perompak bank. Tanpa ketepatan 100%, seseorang itu berkemungkinan dijatuhkan hukuman penjara, walaupun sebenarnya mereka tidak bersalah.

Seperti ahli muzik, cikgu seni juga merupakan profesion yang memerlukan bakat semulajadi dan kebolehan naluri manusia. Walaupun ramai yang tidak meminati subjek seni, namun kita tak mahukan profesion ini jatuh ke tangan robot.

Robot tak akan pernah dapat menggantikan tempat guru seni kerana tangan-tangan robot hanya mempunyai kebolehan artistik sama dengan kanak-kanak berusia 4 tahun.

Olimpik Musim Sejuk 2018 telah menampilkan pertandingan robot ski pertama di dunia. Adakah ini merupakan berita buruk bagi atlet manusia di seluruh dunia di mana satu hari nanti hanya robot akan bertanding dalam sukan Olimpik?

Tidak sama sekali. Dalam acara sukan itu, pemilik robot-robot mini ini harus mengejar mereka apabila robot-robot ini melanggar bendera dan terbalik ketika menuruni bukit yang kecil.

Memandangkan kos yang sangat tinggi untuk menghasilkan sebuah robot, adalah selamat untuk mengatakan bahawa penghasil robot-robot ini tak akan menghabiskan berjuta-juta ringgit hanya untuk tujuan ini dan atlet robot tak mungkin akan dapat menggantikan atlet manusia.

Ugamawan adalah satu profesion yang terjamin tak akan digantikan oleh robot. Robot hanya berfungsi menggunakan data dan fakta, dan "makhluk" ini langsung tidak mempunyai kepercayaan. Memang anda boleh memasukkan segala ayat Quran, hadis dan dalil-dalil ke dalam sistem komputer seperti yang ada sekarang, namun ia tak akan pernah sama dengan seorang ustaz.

Cuba bayangkan anda diajar mengaji oleh robot, atau mendengar ceramah yang disampaikan robot. Agak pelik kan? Tidak ada konsep talaqqi di situ. Lagipun, untuk menjadi pengamal agama apatah lagi orang yang mengajar agama, haruslah seorang manusia.

Ia sama bagi paderi, sami atau pangkat-pangkat yang sama bagi mana-mana agama. Dalam satu kajian dilakukan oleh The Future of Employment, mereka mendakwa bahawa kurang daripada 1% kebarangkalian bahawa profesion ini akan digantikan oleh robot di masa depan.


Pakaian seragam sekolah yang unik di seluruh dunia

Kebanyakkan negara di dunia mengamalkan pemakaian seragam untuk dikenakan para pelajar yang pergi ke sekolah. Termasuklah juga negara kita sepertimana yang kita ketahui, majoritinya berbaju putih dan seluar biru untuk sekolah rendah dan seluar hijau untuk sekolah menengah.

Namun begitu di negara lain pula mungkin berbeza seragamnya bergantung kepada budaya, cuaca dan peraturan. Cuma beberapa negara seperti Amerika Syarikat yang memberi kebebasan berpakaian dengan garis kod yang dibenarkan. Mari kita lihat beberapa negara yang mempunyai pakaian seragam yang agak unik dan menarik ini.

Pakaian seragam untuk kanak-kanak sekolah rendah di Johannesburg, Afrika Selatan ini berwarna hijau dengan belang putih ini sama seperti warna bendera negara itu. Selain itu jaket dan topi berwarna hijau yang sama juga membuatkan kanak-kanak di dalam gambar ini kelihatan begitu comel sekali.

Sebuah sekolah rendah di Shenzen, China ini menetapkan peraturan untuk para pelajarnya mengenakan pakaian seragam berwarna merah dan biru. Manakala seluar dan skirt mereka pula bercorak petak. Kelihatan di dalam gambar ini juga beg sekolah mereka juga berwarna sama dengan baju mereka. Kelihatan kanak-kanak ini begitu seragam sekali.

Pakaian seragam sekolah di Jepun untuk pelajar wanita ini dinamakan "seifuku". Ia amat dikenali melalui banyak siri anime atau filem Jepun. Majoriti pelajar wanita di sana diharuskan memakai baju seragam putih dengan skaf di leher dan blaus berwarna biru air laut. Kasut tumit rendah dan sarung kaki putih paras lutut adalah diwajibkan.

Pakaian seragam sekolah di United Kingdom ini mungkin merupakan salah satu di antara yang paling segak. United Kingdom juga mempunyai peraturan pemakaian seragam sekolah yang ketat. Majoriti sekolah mewajibkan pelajar memakai seragam yang diperbuat daripada fabrik berwarna biru (mungkin disebabkan warna fabrik yang paling murah). Sesetengah sekolah juga mewajibkan pelajar mereka memakai seluar panjang walaupun pada musim panas.

Negara yang terkenal dengan bekas pemimpinnya iaitu Fidel Castro ini mempunyai pakaian seragam yang agak comel. Seragam yang terdiri dari baju putih dan blaus berwarna ungu ini juga dilekapi dengan skaf yang diikat di leher. dengan pemegang blaus yang berbentu "H" dapa bahagian badan para pelajarnya.

Pelajar sekolah di Bhutan diwajibkan memakai baju kebangsaan negara itu ketika waktu persekolahan. Pakaian kebangsaan yang dipanggil gho ini terdapat di dalam pelbagai warna dan corak namun mempunyai bentuk yang hampir sama. Seperti di dalam filem kung fu bukan? Bukan itu sahaja, pekerja kerajaan di sana juga diwajibkan untuk memakai pakaian kebangsaan Bhutan ini.

Baju seragam sekolah di Vietnam pula sedikit berbeza dengan negara lainnya. Para pelajar wanita mereka mengenakan baju kebudayaan negara itu yang dipanggil Ao Dai. Baju yang kelihatan seperti gaun berwarna putih ini sangat cantik dikenakan oleh pelajar wanita di sana. Manakala pelajar lelakinya memakai kemeja putih dengan seluar hitam sepertimana kebanyakkan sekolah lain di Asia.

Bagi pelajar di Somalia, yang majoritinya beragama Islam mereka diharuskan memakai seragam berwarna biru yang terdiri dari jubah dan tudung labuh. Ini menunjukkan adab yang sopan diterapkan sejak kecil lagi sesuai dengan tuntutan syariat islam yang mewajibkan para menganutnya untuk menutup aurat.

Negara yang mempunyai ramai wanita cantik ini juga mempunyai pakaian seragam yang sangat cantik. Baju seragam ini yang diambil sempena baju kebangsaan negara itu membuatkan kanak-kanak sekolah di sana kelihatan seperti anak patung. Ditambah pula dengan riben atau bunga di kepala, uniform ini menjadi kegemaran saya di dalam semua senarai baju seragam sekolah yang dikongsikan bersama anda ini.

Baju seragam sekolah di Russia ini juga kelihatan segak dan tidak kurang cantiknya berbanding negara lain. Dengan skaf merah dikenakan pada leher, riben bunga pada rambut dan vest biru bagi pelajar lelaki. Ini memdidik kanak-kanak untuk sentiasa kelihatan segak sejak dari kecil lagi.

Itu adalah sedikit sebanyak pakaian seragam sekolah yang unik dari seluruh dunia. Walaupun begitu pakaian seragam sekolah di Malaysia juga tidak kurang segaknya. Jadi kita sebagai rakyat negara ini patut berbangga dengan pakaian seragam sekolah kita.


Kisah Dua Remaja Memulakan Syarikat Gergasi UPS Dengan Modal $100

Pada tahun 1907, wujud keperluan yang besar di Amerika untuk perkhidmatan penghantaran mesej dan barangan.

Melihat keperluan yang ada mewujudkan peluang perniagaan, James Casey atau Jim yang senantiasa cuba menghidu peluang untuk memulakan perniagaan, memberanikan diri meminjam $100 daripada rakannya bagi menubuhkan syarikat perkhidmatan penghantaran.

Syarikat itu dinamakan American Messenger Company, dimulakan di Seattle dengan menggunakan modal tersebut.

Pernah bekerja dengan beberapa syarikat yang menawarkan perkhidmatan serupa, pengalaman yang dikumpul membuatkan Jim yakin mampu mengendalikan perniagaan sendiri.

Jim bekerjasama dengan rakan kongsi beliau yang bernama Claude Ryan, memulakan operasi di sebuah pejabat kecil bawah tanah yang menjadi laluan orang ramai.

Jim dan Claude bertindak sebagai pengurus di pejabat, sementara adiknya sendiri George Casey sertabeberapa orang remaja lain diupah untuk ke sana ke mari menguruskan penghantaran.

Bagi menarik pelanggan ekoran persaingan yang ada, Jim menggunakan model perniagaan yang tiada kompromi; mereka mesti menawarkan harga murah dan servis terbaik yang dijadikan motto American Messenger Company.

Sistem telekomunikasi ketika itu yang masih menggunakan telegram membuatkan permintaan servis mereka bertambah, selain daripada pesanan penghantaran barangan, makanan dan juga bermacam pakej berbeza.

Oleh kerana ketiadaan kenderaan pada waktu tersebut kerana kenderaan baru saja diperkenalkan yang memerlukan kos yang tinggi, penghantar American Messenger Company melakukan tugas dengan berjalan kaki atau menggunakan basikal.

Ini mengehadkan saiz barangan yang mampu mereka uruskan. Jadi mereka perlu mencari jalan mengatasi masalah ini.

Setelah beroperasi lebih enam tahun, American Messenger Company mula merasakan perlunya perubahan pada model perniagaan mereka.

Kewujudan teknologi yang semakin pesat berkembang seperti kenderaan dan telefon menyebabkan keperluan orang ramai untuk menggunakan perkhidmatan mereka menurun; Telegram kini sudah tidak lagi popular seperti biasa.

Menyedari perlunya penambahbaikan format perniagaan, Jim bertindak menggabungkan syarikatnya dengan sebuah syarikat pesaing Motorcycle Delivery Company milik seorang ahli perniagaan bernama Evert McCabe atau digelarkan Mac, merupakan syarikat penghantaran pertama di kawasan itu yang menggunakan motosikal.

Idea untuk menggabungkan kedua-dua operasi mereka datang daripada Jim dan Claude, yang mahu mereka bekerjasama menguruskan penghantaran untuk pasaraya-pasaraya yang menjual barangan di Seattle.

Setelah perbincangan panjang, kedua-dua pihak bersetuju, memerlukan Jim dan Claude berpindah ke pejabat Mac yang terletak di Union Court menyatukan operasi kedua syarikat.

Dengan penggabungan itu, Merchants Parcel Delivery tertubuh berfokuskan kepada urusan penghantaran pakej pasaraya yang ada di Seattle, dengan tenaga kerja bermotosikal seramai 25 orang penghantar.

Mac McCabe dilantik sebagai Presiden pertama Merchants Parcel Delivery dan mereka mula berkhidmat dengan slogan baru; "We Cover Seattle."

Masalah penghantaran kerap dihadapi kerana mereka masih menggunakan motosikal dan ini menyebabkan jumlah barangan yang mampu dibawa terhad, memerlukan penghantar berulang alik beberapa kali.

Bagi memudahkan urusan, mereka bertiga memutuskan untuk membeli sebuah kereta Ford Model T yang kemudiannya diubahsuai untuk tujuan penghantaran.

Kerangka kereta tersebut diubah dan dipasangkan badan van, membolehkan 'kereta' mereka itu mampu membawa 50 pakej serentak. Cat merah terang digunakan pada badan kereta tersebut dengan nama syarikat mereka tertera megah pada dinding kereta itu.

Dua tahun selepas membeli kereta pertama mereka - pada tahun 1915, Merchants Parcel Delivery berjaya memiliki empat kereta, lima motosikal dan 30 orang penghantar.

Syarikat mereka sudah menguasai perkhidmatan penghantaran di Seattle namun untuk membesarkan perniagaan, mereka memerlukan suntikan dana yang lebih besar bagi membeli lebih banyak kenderaan.

Ketika meninjau tentang kenderaan yang sesuai, Jim bertemu dengan Charlie Soderstrom, seorang peniaga dan pemandu yang mempunyai pengalaman luas tentang kereta.

Mendengar masalah Jim tentang perniagaannya, Charlie meletakkan dana $10,000 sebagai stok dan bersetuju untuk menjadi rakan kongsi Merchants Parcel Delivery secara rasmi pada tahun 1916.

Charlie adalah individu yang memberikan pengaruh paling besar pada tradisi syarikat itu yang masih diamalkan sehingga kini.

Merchants Parcel Delivery mula tidak takut untuk melabur dalam perkara yang paling penting untuk sebuah syarikat penghantaran - memperbaiki sistem pengangkutannya.

Charlie mula meletakkan kepentingan dalam pengurusan sistem 'fleet' mereka, di mana sistem diperkenalkan dalam memastikan semua kenderaan selalu diperiksa, dipastikan sentiasa bersi.

Charlie juga mewujudkan sistem protokol yang perlu diikuti setiap pemandu, dalam menyelenggara kenderaan gunaan penghantar.

Charlie juga adalah individu yang bertanggungjawab mengubah warna rasmi mereka kepada warna coklat yang kekal sebagai identiti mereka sehingga ke hari ini.

Idea pertukaran itu tercetus selepas perbincangan Charlie dengan seorang pelukis bernama Charles Place, yang memberikan idea untuk mereka menukar warna mereka.

Warna coklat yang digelarkan 'Pullman Brown' atau 'Coklat Pullman' didapati mampu kekal menonjolkan kenderaan mereka dalam apa jua jenis cuaca, baik terang, bersalji ataupun sedang malap.

Ramai pekerja mereka dipanggil bertugas dalam perang, termasuklah adik Jim iaitu George yang sudah lama berkhidmat.

Keadaan sulit akibat peperangan dan kekurangan tenaga kerja yang mengganggu operasi pasaraya menyebabkan kebanyakan pasaraya yang selama ini menghantar barangan sendiri kepada pembeli, mula menggunakan perkhidmatan yang ditawarkan Merchants Parcel Delivery bagi memenuhi permintaan.

Walaupun sedikit terjejas ekoran kekurangan tenaga kerja, Merchants Parcel Delivery terus menawarkan khidmat dengan apa cara sekalipun sewaktu perang melanda.

Hasilnya, selepas tamat Perang Dunia pertama, Merchants Parcel Delivery mula melakukan rombakan terbesar mereka.

Claude Ryan, rakan kongsi Jim sejak mula telah menarik diri daripada syarikat mereka. Tempat Claude digantikan oleh George yang pulang selepas menamatkan perkhidmatan mandatori tentera laut.

Bermula pada tahun 1919 - Jim Casey, George Casey, Every McCabe dan Charlie Sodenstrom menjadi rakan kongsi secara rasmi. Mereka mula merancang untuk melebarkan sayap ke Oakland di California.

Pada waktu tersebutlah Merchants Parcel Delivery ditukarkan namanya kepada United Parcel Service, yang kekal digunakan sehingga kini.

Siapa sangka idea Jim untuk menubuhkan syarikat penghantaran pada usia remaja benar-benar berjaya.

Bermula dengan modal $100 di sebuah pejabat kecil yang terletak di bawah tanah dihiasi bising orang lalu lalang - UPS kini adalah sebuah syarikat bernilai lebih $80 billion dengan keuntungan bersih tahunan melebihi $50 billion.

Mempunyai cawangan di 200 buah negara, UPS merupakan syarikat penerbangan ke-9 terbesar dunia dengan keupayaan 268 buah pesawat - semuanya bermula dengan sebuah kereta!

Apa yang lebih membanggakan, UPS merupakan antara majikan paling pemurah dalam bab gaji; purata pemandu mereka dibayar sebanyak $69,500 setahun di Amerika Syarikat.

Jim berhenti berkhidmat dengan UPS pada tahun 1962 namun terus menjadi pemegang saham syarikat yang dibangunkannya.

Pada tahun 1983, beliau meninggal dunia akibat sakit tua, meninggalkan warisan kerja yang efisien dan tradisi sistem penghantaran barangan yang menjadi ikutan syarikat-syarikat lain.

Begitulah kisah bagaimana dua orang remaja memulakan sebuah syarikat gergasi dengan modal $100, berbekalkan visi untuk memenuhi keperluan masyarakat setempat mereka pada awalnya sebelum berkembang ke seluruh pelusuk dunia.


Ini Antara Teori Lama Saintis Berkaitan Bagaimana Piramid Dibina

Walaupun teknologi pada zaman sekarang jauh meninggalkan apa yang ada pada zaman dahulu, namun saintis-saintis masih diganggu oleh beberapa soalan mengenai zaman purba. Salah satu soalan yang paling membingungkan adalah bagaimana Mesir purba mengangkut dan memindahkan batu-batu yang tersangat besar yang digunakan dalam pembinaan piramid.

Batu-batu tersebut dianggarkan mempunyai berat 2,500 kilogram setiap satunya. Tanpa bantuan teknologi moden, pemindahan bahan sebesar dan seberat itu merupakan sesuatu yang sangat menakjubkan yang sukar untuk dipercayai.

Sebagai contoh, lihat pada piramid di Giza, yang dianggarkan berusia 4,500 tahun. Ianya dibina menggunakan lebih daripada 2.4 juta ketulan batu kapur. Beberapa individu telah mencadangkan teori-teori yang berlainan mengenai cara tugasan ini dilakukan.

Malah, ada yang berpendapat bahawa ia dihasilkan dengan bantuan makhluk asing, yang mana kita menolak habis-habisan akan teori ini. Dan kini, saintis-saintis telah mendedahkan satu hipotesis baru.

Dan jawapan yang diberikan oleh saintis-saintis tersebut adalah sangat mudah dan ringkas, iaitu menggunakan batang berbentuk bulat seperti dalam gambar di bawah.

Gambar ini mungkin kelihatan seperti tak masuk akal, namun ia mungkin digunakan untuk menyelesaikan masalah besar yang dihadapi oleh orang zaman purba ketika membina piramid.

Masalah paling besar yang perlu diatasi adalah mengurangkan jumlah geseran. Untuk mengangkut bahan, orang zaman purba akan menggunakan kereta luncur yang besar. Ia membolehkan individu untuk mengembara jarak jauh melintasi padang pasir dengan muatan yang besar.

Namun, jika anda cuba untuk mengangkut sesuatu yang tersangat berat, seberat ketulan batu yang digunakan untuk membina piramid, kereta luncur tersebut akan tenggelam ke dalam pasir.

Salah satu daripada hipotesis paling lama yang pernah difikirkan berkenaan pembinaan piramid menegaskan bahawa rod atau tiang berbentuk bulat diletakkan di bahagian hadapan blok batu. Apabila blok batu ditarik ke hadapan, rod di bahagian belakang akan diangkat dan dipindahkan ke hadapan.

Namun jika ia benar, mengangkut dan memindahkan rod-rod tersebut secara berterusan akan memakan masa yang sangat lama dan tidak efisyen. Malah, tekanan yang tinggi ditampung oleh setiap rod akan membuatkannya retak dan patah.

Dan mengikut anggaran semasa, para penyelidik mencadangkan bahawa para pekerja hanya mampu mengangkut 40 blok batu sahaja setiap hari menggunakan teknik ini.

Namun menurut ahli fizik dari Universiti Indiana, Joseph West dan pasukannya, dengan memasang apa yang dikenali sebagai "bulatan rocker" seperti dalam gambar di atas, orang Mesir purba mampu mengubah blok berbentuk segi empat kepada dodekagon yang mempunyai 12 sisi.

Dengan ini, ia memudahkan blok-blok batu ini untuk sampai ke destinasi. Kajian yang dijalankan oleh saintis-saintis ini menerangkan:

"Kaedah baru untuk memindahkan blok batu besar telah dibentangkan. Kaedah ini melibatkan penggunaan kayu rod yang dipasang secara luaran ke blok batu untuk memudahkan penggulingan blok dan bukannya meluncurkannya. Dengan memasang 12 rod kayu yang sama ke permukaan blok, blok segi empat akan menjadi prisma dodekagon dengan sedikit jisim tambahan, tekanan pada tanah yang lebih rendah dengan mobiliti yang lebih baik

Namun, krew-krew yang melalukan kerja ini harus berjalan dua kali jarak ketika mengangkut batu-batu ini. Dan dengan ini, beberapa variasi teknik menggulingkan batu kini dianggap sebagai cara terbaik dan kemungkinan besar merupakan kaedah sebenar yang digunakan oleh orang Mesir purba dalam memindahkan batu piramid ini"

Menurut pengiraan mereka dan berdasarkan maklumat eksperimental yaang diperoleh daripada menguji hipotesis mereka, sekumpulan pekerja terdiri daripada 50 orang diperlukan untuk memindahkan satu blok batu seberat 2,500 kilogram dengan kelajuan 0.5 meter sesaat, bersamaan dengan 1.8 kilometer sejam.

Dan sudah tentu, kita tak akan mungkin pernah mendapat jawapan sebenar tentang bagaimana piramid dibina, namun teori ini mungkin membawa kita lebih dekat kepada jawapan yang dicari-cari selama ini.


15 Fakta Menarik Mengenai Kokain Yang Anda Tak Tahu

Kokain adalah merupakan antara dadah yang paling berbahaya yang pernah wujud. Sebaik sahaja seseorang itu mula mengambil dadah ini, telah terbukti bahawa hampir mustahil untuk melepaskan diri daripada dadah ini secara fizikal atau mental.

Dadah ini merangsang reseptor utama (saraf yang mengesan perubahan dalam badan) dalam otak, lalu menghasilkan rasa seronok yang mana pengguna akan menjadi toleransi terhadap rasa ini.

Apabila ini berlaku, hanya dos yang meningkat sahaja dapat membuatkan pengguna merasakan perasaan seronok yang serupa, membuatkan pengambilan dos yang meningkat berlaku.

Mungkin tak banyak maklumat yang masyarakat tahu mengenai kokain kerana kokain tidak begitu popular di Malaysia. Jadi, iluminasi.com ingin kongsikan kepada anda 15 fakta menarik mengenai kokain yang mungkin anda tak tahu.

1. Kokain mula-mula diekstrak daripada daun pokok koka pada tahun 1859. Kokain tulen yang pertama dipasarkan adalah di Perancis seawal tahun 1963, dan Amerika Syarikat pertama kali menggunakan dadah ini pada tahun 1880.

2. Setiap tahun, sebanyak 400,000 bayi dilahirkan dengan masalah ketagihan kokain di Amerika Syarikat, dan merupakan dadah penyebab kematian 3 kali ganda berbanding dadah-dadah terlarang lain.

3. Penghasilan kokain tidaklah mudah. Serbuk kokain biasanya dicampur dengan bahan seperti tepung jagung, bedak, gula atau dadah lain seperti procaine (ubat bius) atau amphetamine. Bagi menghasilkan 1 kilogram kokain, sebanyak 500 kilogram daun koka diperlukan.

4. Pada awal tahun 1990an, kokain digunakan sebagai ubat tahan sakit kerana mempunyai ciri-ciri penyembuhan, seperti mengurangkan bengkak, menguatkan tulang yang patah dan lain-lain.

5. Pada asalnya, minuman paling popular di dunia, Coca-Cola mengandungi kokain yang dianggarkan sebanyak 9 miligram bagi setiap hidangan. Namun, penggunaan kokain dalam menghasilkan minuman ini telah diharamkan sejak tahun 1903.

6. Kokain adalah dadah terlarang kedua paling banyak diseludup dan dijual di dunia iaitu sebanyak 24.1%, berada di belakang syabu sebanyak 24%.

7. Berkongsi straw minuman yang digunakan untuk menyedut kokain boleh menyebarkan penyakit darah seperti Hepatitis C.

8. Campuran heroin dan kokain yang menghasilkan apa yang dikenali sebagai "speedball" adalah antara bentuk kokain yang paling berbahaya.

9. Selepas heroin, kokain adalah dadah kedua paling dahsyat dari segi ketagihan dan kerosakan fizikal.

10. Cara yang paling kerap digunakan untuk mengambil kokain adalah dengan menyedut melalui hidung. Pengambilan kokain yang kerap boleh menyebabkan anosmia, iaitu kemerosotan deria bau.

11. Percaya atau tidak, Scotland adalah negara yang memiliki kokain paling tinggi di dunia berbanding negara-negara lain.

12. Pengambilan kokain tak kira dengan apa cara sekalipun akan menghasilkan perasaan yakin pada diri, kepekaan yang tinggi dan juga menjadi bertenaga.

13. Antara nama popular bagi kokain adalah coke, snow, lady, flake, gold dust, freebase dan crack. Bentuk kokain yang menyebabkan ketagihan paling teruk adalah crack.

14. Istilah "crack" iaitu nama lain bagi kokain diperoleh daripada perkataan "crackling", iaitu bunyi yang terhasil apabila kokain tak tulen dipanaskan.

15. Penggunaan kokain yang kronik boleh menyebabkan berlakunya masalah yang dikenali sebagai bruxism, di mana pengguna secara tidak sengaja menggiling gigi antara satu sama lain, terutama ketika tidur.


Sakat Petchyindee : Sagat Street Fighter Dalam Dunia Sebenar

Agak sukar untuk dipercayai jika anda seorang lelaki dan tidak pernah main permainan video Street Fighter. Ia merupakan antara permainan video aksi yang paling popular di dunia dan salah satu daripada francais permainan video berjaya meraih kutipan tertinggi sepanjang zaman.

Karekter  seperti Ryu, Ken, Guille dan Sagat sangat diminat di seluruh dunia. Tak dilupakan, karekter dari Asia Tenggara, iaitu Sagat.

Dalam Street Fighter, Sagat adalah "Maharaja Muay Thai" yang sangat terkenal dengan seni mempertahankan diri berasal dari Thailand itu. Sagat adalah ketua dalam Street Fighter asal, dan anda harus mengalahkannya untuk menjadi pahlawan Street Fighter terhebat di dunia.

Namun disebalik permainan yang hanya khayalan semata-mata, tahukah anda terdapat seorang dalam dunia sebenar, yang 99% menyerupai Sagat?

Dengan berkepala botak dan memakai penutup sebelah mata, Sakat Petchyindee (dilahirkan dengan nama Sakat Phonpimai) yang kelihatan serupa dengan Sagat Street Fighter adalah bekas peninju profesional dari Thailand.

Beliau diterima ramai sebagai inspirasi kepada watak Sagat dalam Street Fighter.

Lahir pada 30 November 1957 di Nakhon Ratchasima, timur laut Thailand, Sagat bukanlah nama sebenar beliau. Gelaran "Sagat" diberikan oleh bapanya yang bermaksud "memintas". Sagat juga dahulunya mempunyai rambut, tidak seperti yang digambarkan dalam Street Fighter.

Diinspirasikan oleh datuknya, Suk Prasathinpimai yang merupakan pahlawan Muay Thai lagenda, Sagat mula berlatih seni pertahankan diri ini ketika berusia 11 tahun.

Ketika berusia 18 tahun, Sagat memenangi gelaran pertamanya dan mula dikenali ramai kerana teknik "knockout uppercut" dimilikinya.

Sagat mempunyai persamaan dengan pahlawan lagenda Muay Thai yang lain seperti Somrak Kamsing, Samart Payakaroon dan Saenchai.

Pahlawan-pahlawan ini mempunyai pengalaman tinju antarabangsa yang berjaya, teknik pergerakan kaki yang sangat licik dan kemahiran mengelak yang pantas. Penggabungan tumbukan ke dalam Muay Thai menjadikan mereka sangat berbahaya.

Di Thailand, Sagat merupakan antara beberapa orang sahaja yang berjaya mengalahkan Dieselnoi, peninju Muay Thai yang khusus dalam penggunaan lutut sepanjang zaman. Dieselnoi tewas di tangan Sagat sebanyak 2 kali.

Beliau juga pernah berlawan dengan Peter Cunningham, juara dunia 7 kali dari Kanada yang berkeputusan seri. Sepanjang karier Sagat, beliau memenangi 11 gelaran, termasuklah 3 kali Juara Lumpinee, 3 kali Juara Rajadammern, Juara Muay Thai Dunia dan Juara Kickboxing Dunia.

Sagat juga pernah bertanding di Jepun dan memenangi kesemua 5 perlawanan.

Menurut Sagat, beliau percaya kejayaan yang dikecapinya telah menarik perhatian pencipta Street Fighter. Terdapat khabar angin bahawa direktor Capcom telah melihat Sagat beraksi dalam gelanggang dan serta-merta mendapat inspirasi.

Di antara karekter dalam Street Fighter asal yang dikeluarkan pada tahun 1987, yang mana ketika itu Sagat berusia 20 tahun, terdapat satu karekter dengan nama Sagat. Dan sehingga kini, francais Street Fighter terbaru masih mempunyai karekter Sagat dari Thailand.

Menurut Sagat, beliau tidak pernah memperoleh apa-apa faedah kewangan daripada Capcom. Capcom pula tidak pernah mengakui atau menafikan karekter dalam Street Fighter adalah merupakan Sagat dalam dunia sebenar.

Rekod perlawanan keseluruhan Sagat adalah sebanyak 317, di mana beliau memenangi 266 daripadanya, tewas 40 kali, dan 11 berkeputusan seri, yang mana 151 daripanya dimenangi dengan keputusan KO. Antara pertemuan antarabangsa yang lain adalah bertemu Ronnie Green, juara dunia 4 kali dan Wilfredo Gomez, juara dunia 3 kali.

Kini, sebagai seorang bekas peninju Muay Thai yang sudah berusia 60 tahun, Sagat menyumbangkan bakat dan pengalamannya kepada orang ramai sebagai jurulatih Muay Thai di Thai Boxing Master Gym, di Bangkok.

Antara impak yang dihasilkan oleh Sagat dalam dunia MMA termasuklah tumbukan Superman. Ramai yang beranggapan bahawa teknik tumbukan ini berasal dari MMA, namun teknik ini telah lama digunakan oleh Muay Thai yang dikenali sebagai Tumbukan Cobra di mana seseorang itu berpura-pura melepaskan tendangan tetapi melepaskan tumbukan.

Georges St-Pierre menggunakan teknik ini mengalahkan Matt Hughes dalam usahanya untuk meraih gelaran itu Juara UFC. Taktik yang sangat berkesan ini diwariskan Sagat kepada anak muridnya, Firas Zahabi.


10 Tempat Terbengkalai Menakjubkan Yang Dijumpai Dalam Google Earth

Dengan keluasan bumi yang tak terjangkau ini, pastinya terdapat kawasan-kawasan yang tidak dihuni manusia. Antaranya termasuklah hutan lipur yang luas dan kawasan laut yang terbentang.

Namun, terdapat kawasan dan infrastruktur yang pada dahulunya wujud berpenghuni, kini ditinggalkan terbiar begitu sahaja atas faktor-faktor tertentu. iluminasi.com ingin kongsikan 10 tempat terbengkalai yang sangat menakjubkan yang dijumpai dalam Google Earth.

Dibina oleh komunis di Berlin Timur pada tahun 1969, Spreepark mendapat sambutan hangat oleh penduduk tempatan, sehinggalah berlakunya runtuhan Tembok Berlin. Ketika taman tema ini diambil alih oleh Norbert Witte, segalanya merosot akibat pengurusan yang tidak baik dan aktiviti penyeludupan haram.

Hotel Gorssinger's Old yang terletak di New York ini bermula sebagai perniagaan keluarga pada tahun 1917. Ia berkembang menjadi satu lokasi pelancongan popular dan mendapat sambutan daripada penduduk New York dan dikunjungi oleh hampir 150,000 orang setiap tahun.

Namun, kehebatan dan populariti hotel ini berakhir apabila tiket penerbangan menjadi semakin murah membuatkan orang ramai mempunyai pilihan yang lebih baik untuk bercuti di tempat lain.

Dibuka pada tahun 1949, Taman Hiburan Joyland yang terletak di Witchita, Kansas menjadi tempat yang popular untuk beberapa dekad, sehinggalah masalah kewangan melanda yang membawa kepada penutupannya pada tahun 2004.

Semenjak itu, roller coaster yang rosak dan struktur-struktur lain telah bertukar menjadi lokasi taman permainan tak rasmi oleh peminat-peminat sukan paintballs.

Dibina pada tahun 1981 di bahagian hujung Pulau Marco di Florida, rumah kubah ini sepatutnya mampu mengekalkan diri dan menahan bencana ribut taufan. Malangnya, pemiliknya tidak mahu mengubah landskap sekitar rumah ini dan masalah hakisan telah membuatkan rumah ini tidak selamat untuk didiami lalu ditinggalkan begitu sahaja.

Kisahnya bermula apabila orang kaya dari Perancis ingin membina panggung wayang outdoor yang sangat besar di hujung Selatan Semenangjung Sinai, di Mesir. Namun, rupa-rupanya penduduk tempatan tidak senang dengan idea tersebut, membuatkan mereka melakukan sesuatu diluar dugaan.

Penduduk tempatan telah mensabotaj penjana elektrik pada malam pembukaan panggung wayang ini. Sejak itu, panggung wayang ini tidak pernah menayangkan apa-apa filem dan ditinggalkan terbiar sehingga kini.

Taman tema di New Orleans, Los Angeles ini dipanggil sebagai Jazzland pada asalnya, namun telah dibeli oleh Six Flags pada tahun 2002. Malang sekali taman tema ini hanya bertahan selama 3 tahun sebelum fautan Katrina melanda kawasan pada tahun 2005 yang memaksa penutupannya, dan ditinggalkan selama-lamanya.

Port Lockroy bermula sebagai pangkalan untuk penjelajah Perancis di Antartika dan merupakan tempat perlindungan yang terkenal untuk pemburu ikan paus. Tentera meluaskan pangkalan ini ketika Perang Dunia Kedua, namun akhirnya ia ditinggalkan terabai pada tahun 1964.

Hawthhorne Plaza Mall adalah sebuah pusat beli-belah yang meliputi 6 blok di sepanjang Hawthorne Boulevard, namun ia telah ditinggalkan kosong sejak tahun 1990-an. Ia dibina pada tahun 1970-an bagi tujuan beli-belah dan mempunyai panggung wayang.

Namun plaza ini dilanda masalah perniagaan yang teruk dan tidak pernah pulih, membuatkannya menjadi sebuah pasaraya gagal. Apa yang menariknya adalah disebabkan struktur luarannya yang usang, membuatkan ia dipilih menjadi lokasi penghasilan video muzik oleh Taylor Swift dan Beyonce.

Pada asalnya sebuah bandar perlombongan lama di Montana, Taman Negara Bannack pernah menjadi ibu kota Montana dan kekal sehingga tahun 1950an. Namun, Bannack yang pernah mempunyai populasi seramai 10,000 orang telah menjadi bandar hantu, dan kini ia dibuka kepada pelancong untuk dilawati.

Wujud di sekitar tahun 540, Craco satu ketika dahulu pernah menjadi pusat monastik dan pusat pendidikan yang mempunyai universiti, istana dan plaza. Penduduk di sini tinggal di bandar ini sehingga tahun 1964, apabila mereka dipaksa berpindah ke tempat lain.


4 Jenis Makanan "Glow In The Dark" Yang Terkenal Di Luar Negara

Industri penyediaan makanan pada masa kini telah menjumpai formula untuk membuatkan makanan mengeluarkan cahaya jika dimakan dalam suasana gelap. Ia dipanggil sebagai makanan neon ataupun "glow in the dark".

Walaupun kelihatan agak pelik untuk dimakan, namun rasa dan tekstur makanan tersebut tiada bezanya hanya warna yang berbeza. Jika anda mencari kelainan untuk menyediakan makanan pada waktu malam, ini merupakan makanan yang sesuai untuk anda.

Minuman yang bercahaya dalam gelap mudah dilakukan, namun menghidangkan ia bersama dengan makanan yang bercahaya dalam gelap merupakan satu cabaran untuk melaksanakannya. Di bawah ini terdapat senarai makanan yang "glow in the dark" yang pernah dihasilkan.

Idea makanan ini bagus untuk kanak-kanak atau remaja yang inginkan kelainan ketika menyambut hari lahir. Berikut adalah senarai makanan glow in the dark yang pernah dihasilkan.

Hidangan yang berasal dari Jepun ini sangat pelik kerana mee tersebut mempunyai warna hijau dan merah jambu bersama dengan aksesori tambahan berupa hirisan tauhu yang berwarna biru. Mee Neon ini juga dikenali sebagai Mee Udon Elektrik kerana ia dihasilkan dalam keadaan berwarna-warni dan akan mengeluarkan pancaran cahaya seperti lampu neon jika dinikmati dalam keadaan gelap.

Mee ini menggunakan bahan asas iaitu tepung gandum dan ia akan dicelup dengan cecair khas yang dikenali sebagai cecair pendaflour yang menjadi agen sebagai pewarna tiruan. Cecair yang digunakan untuk menghasilkan cahaya pada mee tersebut dijamin tidak memberi kemudaratan pada manusia.

Ciptaan ini masih di peringkat awal dan memerlukan penyelidikan dan pembangunan (R&D) sebelum ia dikomersialkan keserata dunia.

Sebuah syarikat bakery di Australia mengikuti trend terkini apabila menjadikan hidangkan mereka benar-benar bersinar. Bakery Black Star Pastry telah mencipta Glonut iaitu donat yang bersinar di bawah cahaya UV. Jadi bagaimanakah syarikat Black Star mencipta Glonut?

Icing dibuat dengan bahan riboflavin (vitamin B), yang secara semulajadi bersinar di bawah cahaya UV. Dan mengikut pembuat roti, riboflavin juga benar-benar selamat untuk dimakan. Syarikat Black Star kini telah memperluaskan menu yang ringan termasuk kek, bola donat mini, coklat putih dan minuman madu dengan semua menu tersebut  hanya menggunakan produk berasaskan makanan semulajadi.

Ais krim ini mempunyai warna kuning fluorescent yang akan bercahaya jika berada dalam gelap. Bahan yang digunakan sangat mengejutkan iaitu menggunakan protien obor-obor yang menjadikan ia bercahaya. Protein yang diekstrak dari obor-obor akan menyebabkan ia akan menjadi lebih bersinar mengikut suhu pada lidah seseorang.

Charlie Francis merupakan seorang usahawan dari British yang mengasaskan syarikat ais krim neon  yang bernama Lick Me I Delicious. Francis mendapat idea setelah membaca kajian mengenai obor-obor. Beliau bekerja dengan seorang saintis dari China untuk mencipta semula ubat protein jeli dalam bentuk sintetik. Dianggarkan harga satu senduk ais krim neon ini dijual pada harga $225.

Kanak-kanak pasti akan suka kek ini kerana ia mampu mengeluarkan sinaran dibawah lampu UV. Kek ini sangat popular di Eropah disebabkan oleh keunikannya yang dapat mengeluarkan cahaya serta sinaran. Percikan icing berwarna itu akan membuat kek mengeluarkan cahaya di bawah sinaran UV.

Apa rahsianya? Mereka menggunakan serbuk icing fluorescence yang boleh didapati di kedai menjual bahan-bahan kek. Warna fluorescence dihasilkan oleh Riboflavin (Vitamin B) iaitu pewarna makanan debu neon yang boleh dimakan. Terdapat 15 warna yang menakjubkan yang boleh dicampurkan bersama-sama untuk mewujudkan palet warna yang menyerlahkan lagi kek tersebut.

Serbuk icing fluorescence ini perlu dibancuh bersama cecair khas sebelum dihias di atas kek supaya kelihatan cantik.